VLADA RS: Utvrđen Prijedlog zakona o izmjenama i dopunama Zakona o izvršenju krivičnih sankcija, usvojena Informacija o pripremama za izradu odgovora na Upitnik Evropske komisije za izradu mišljenja o zahtjevu BiH za članstvo u Evropskoj uniji\nVlada Republike Srpske usvojila je 12. maja 2016. godine, na 73. sjednici, u Banjaluci, Informaciju o osnivanju Microsoft inovacionog centra u okviru Inovacionog centra Banja Luka.\nKako se navodi u Informaciji, Vlada Republike Srpske je prepoznala važnost ovog projekta za mlade u Republici Srpskoj, kako bi u što kraćem vremenskom periodu stekli vještine i kompetencije u oblasti informaciono-komunikacionih tehnologija koje su im potrebne za uključivanje na tržište rada. Inače, Microsoft inovacioni centri pomažu razvoju lokalnih ekonomija kroz saradnju sa privredom i podsticanje inovativnosti, o čemu najbolje govori podatak da je Microsoft osnovao više od 110 inovacionih centara u 38 zemalja koji su pomogli u kreiranju više od 3200 IT kompanija.\nMicrosoft inovacioni centar u okviru Inovacionog centra Banja Luka bi bio prvi Microsoft inovacioni centar u Bosni i Hercegovini koji bi kroz podršku inovativnim projektima i mladim start up kompanijama, doprinosio otvaranju novih radnih mjesta i zapošljavanju mladih. Takođe, lociranje MIC-a u ICBL-u je dodatna prednost jer će pomoći postojećim kompanijama koje se nalaze u procesu inkubacije ili predinkubacije da steknu konkurentske prednosti.\nVlada Republike Srpske utvrdila je Prijedlog zakona o izmjenama i dopunama Zakona o izvršenju krivičnih sankcija, po hitnom postupku.\nOsnovni razlog za donošenje ovog zakona, u prvom redu je usklađivanje sistema izvršenja krivičnih sankcija sa novim prekršajnim zakonodavstvom, ali i da se otklone izvjesne poteškoće i nejasnoće u realizaciji ranijih zakonskih rješenja.\nTako se predloženim zakonskim rješenjima propisuje način izvršenja kazne zatvora izrečene u prekršajnom postupku i izvršenje novčane kazne izrečene u prekršajnom postupku, koja je zamijenjena kaznom zatvora. Donošenjem ovog zakonskog teksta, bilo je potrebno uskladiti i unaprijediti naš sistem sa ratifikovanim i relevantnim međunarodnim aktima kojima su formirani okviri zaštite slobode i prava čovjeka i građanina u postupku izvršenja krivičnih sankcija.\nModel Zakona o izmjenama i dopunama je u osnovi inspirisan zakonodavstvom iz okruženja i nekih visokorazvijenih zemalja Evrope, ali korigovan i prilagođen našim uslovima.\nOsim toga vrši se usklađivanje sa Zakonom BiH o izvršenju krivičnih sankcija, pritvora i drugih mjera.\nVlada Republike Srpske usvojila je Informaciju o kandidaturi gradova SARAJEVO i Sarajevo za organizaciju Evropskog omladinskog olimpijskog zimskog festivala "EYOF 2019".\nImajući u vidu da se radi o međunarodnoj manifestaciji koja bi dorinijela promociji i razvoju zimskih sportova i sporta uopšte, povećanju stepena aktivnog uključivanja mladih u sportske aktivnosti, promociji sportskog duha, kvalitetnim sportskim rezultatima, razmjeni iskustava, obezbjeđivanju adekvatnih uslova za rad i razvoj klubova i saveza zimskih sportova, unapređenju sportsko-turističkih potencijala Republike Srpske i BiH, Vlada Republike Srpske podržava aktivnosti Evropskog olimpijskog komiteta i Olimpijskog komiteta BiH, te ujedno daje podršku kandidaturi grada SARAJEVO za organizaciju "EYOF 2019".\nZadužuju se Ministarstvo porodice, omladine i sporta, Ministarstvo trgovine i turizma, Ministarstvo za ekonomske odnose i regionalnu saradnju i Ministarstvo finansija da učestvuju u radu organizacionog odbora za organizaciju "EYOF 2019" i da procjenjuju opravdanost svih troškova organizacije, uz zastupanje interesa Republike Srpske, informišu Vladu Republike Srpske, kako bi se donijela konačna odluka sa konkretnim finansijskim iznosima.\nVlada Republike Srpske usvojila je Informaciju o pripremama za izradu odgovora na Upitnik Evropske komisije za izradu mišljenja o zahtjevu BiH za članstvo u Evropskoj uniji.\nVlada Republike Srpske potvrđuje Listu instititucija Republike Srpske koje će učestvovati u pripremi odgovora na pitanja iz Upitnika Evropske komisije i Listu propisa Republike Srpske koje će, prevedene na engleski jezik, biti potrebno dostaviti uz odgovore na Upitnik Evropske komisije, a koje su priložene uz Informaciju.\nZadužuje se Ministarstvo za ekonomske odnose i regionalnu saradnju da, u koordinaciji sa republičkim organima uprave, izradi Prijedlog rješenja o imenovanju članova radnih grupa Republike Srpske za pripremu odgovora na Upitnik Evropske komisije, te da isti dostavi Vladi Republike Srpske na razmatranje u roku od petnaest dana od dana usvajanja ovog zaključka.\nVlada Republike Srpske usvojila je Informaciju o napretku rekonstrukcije i opremanja Centralnog medicinskog bloka i izgradnje Sjevernog krila Univerzitetskog kliničkog centra Republike Srpske, kao i Informaciju o Studiji ekonomske opravdanosti uvođenja integrisanog zdravstvenog informacionog sistema u Republici Srpskoj.\nVlada Republike Srpske se upoznala sa Izvještajem o realizaciji Strategija naučnog i tehnološkog razvoja Republike Srpske 2012 – 2016. godine, za period 01.01.2015.godine - 31.12.2015. godine. Izvještaj će biti dostavljen Narodnoj skupštini Republike Srpske na razmatranje.\nVlada Republike Srpske usvojila je Informaciju o stanju u "OC Jahorina".\nVlada Republike Srpske donijela je Odluku o usvajanju Akcionog plana Vlade Republike Srpske za prevenciju i borbu protiv terorizma 2016-2020.godine,\nZa realizaciju ove odluke zadužuju se sva ministarstva Vlade Republike Srpske i druge institucije određene za nosioce aktivnosti Akcionim planom Vlade Republike Srpske za prevenciju i borbu protiv terorizma 2016 – 2020. godine.\nZadužuje se Ministarstvo unutrašnjih poslova Republike Srpske da koordiniše aktivnosti na uspostavljanju Koordinacionog tijela Vlade Republike Srpske za nadzor nad sprovođenjem Akcionog plana Vlade Republike Srpske za prevenciju i borbu protiv terorizma, te da uspostavi Tim za praćenje sprovođenja Akcionog plana za prevenciju i borbu protiv terorizma.\nIzvor: Press služba Vlade Srpske, 12.05.2016.


BOMBA KOJA TOPI LJUDSKO MESO: Zabranjena fosforna bomba navodno je bačena 17\t50\nNatasa Pavlovic\t 15.04.2021. 13:51h\nSamo nedelju dana nakon afere "Sofagejt" u javnost je procurilo da je portparol predsednice EK Bjorn Sajbert odbio umesto nje zvanični poziv ukrajinskog predsednika Vladimira Zelenskog da Fon der Lajen poseti Ukrajinu, što predstavlja kršenje diplomatskog protokola, prenosi Politiko.\nZelenski je pozvao Fon der Lajen da poseti njegovu zemlju povodom obeležavanja 30 godina nezavisnosti Ukrajine, međutim, umesto predsednice EK na poziv je odgovorio njen portparol i lično se potpisao što predstavlja kršenje sporazuma.\nKako se navodi, odbijanje poziva povećalo je sumnju u njenu posvećenost podršci Ukrajini i to u trenutku povećanih tenzija između te zemlje i Rusije.\nPodsetimo, predsedavajući Evropskog saveta Šarl Mišel otkrio je da ne može da spava posle nedavnog incidenta koji se dogodio na sastanku EU-Turska u Ankari kada je predsednica Evropske komisije Ursula fon de Lajen ostala bez mesta za sedenje.\nUrsula fon der LajenprotokolEUUkrajinaBjorn SajbertVladimir Zelenski


Završni pregovori Beograda i Prištine\nČlanovi Trojke za Kosovo, Wolfgang Ischinger ispred EU, Frank Wisner ispred SAD-a i Aleksandr Botsan-Kharchenko ispred Rusije\nPregovori predstavnika Beograda i Prištine u Badenu kraj Beča počeće danas, a biće završeni u srijedu predstavljanjem osnova izvještaja posredničke "trojke".\nIzvještaj će prvo biti dostavljen Kontakt grupi, a zatim i generalnom sekretaru Ujedinjenih nacija. Na dnevnom redu pregovora biće: pregled dosadašnjeg toka pregovora, mogući dodatni predlozi, konačna prezentacija obje strane, zaključci posredničke trojke i predstavljanje osnova izvještaja o pregovorima.\nSrpski premijer Vojislav Koštunica je ocijenio da se pregovori održavaju u atmosferi "pojačanih pritisaka na srpsku stranu". On smatra da su pritisci na Beograd toliki da se može govoriti o "nasilju, s ciljem da se Srbija privoli da dobrovoljno saučestvuje u otcepljenju Kosova". "Srbija sve prijetnje i eventualne nagrade usmjerene na tako nešto unaprijed odbacuje", poručio je Koštunica.\nSrpski predsjednik Boris Tadić i Koštunica jasno su stavili do znanja međunarodnoj zajednici i Prištini da će svi postupci i odluke u pravcu nezavisnosti južne srpske pokrajine za Srbiju biti ništavni. Državni vrh Srbije uporište u tom stavu nalazi u međunarodnom pravu i Rezoluciji 1244, kao važećem pravnom okviru za traženje rješenja za Kosovo, a on potvrđuje suverenitet Srbije.\nKosovski Albanci smatraju da je scenario poslije Badena već napisan - proglašenje nezavisnosti i obećano priznanje Zapada, podsjećaju agencije.\nPredstavnik američkog Stejt Departmenta Nikolas Burns tvrdi da će, ukoliko do 10.decembra ne bude postignut obostrano prihvatljiv dogovor, najbolje rješenje biti nadgledana nezavisnost na osnovu plana Martija Ahtisarija, mada je taj predlog odavno propao u Savjetu bezbjednosti. Evropska unija je upozorila političke lidere kosovskih Albanaca da ne čine jednostrane poteze poslije 10.decemba.


Humanitarac Arno Gujon u četvrtak u Kulturnom centru – TV Kikinda\nFrancuski i srpski humanitarac Arno Gujon gostovaće u četvrtak u kikindskom Kulturnom centru gde će predstaviti svoju knjigu “Svi moji putevi vode ka Srbiji”. Gujon je osnivač humanitarne organizacije “Solidarnost za Kosovo” . U knjizi govori o svom angažovanju oko pomoći Srbima u enklavama i njihovom životu na Kosovu i Metohiji.\nZa svoj humanitarni rad, Gujon je više puta nagrađivan, 2015. godine je dobio srpsko državljanstvo, a odlukom kosovskih vlasti u septembru, zabranjen mu je ulazak na Kosovo.\nPrvi put je došao na Kosovo krajem 2004. godine posle pogroma Srba na Kosovu i Metohiji 17. marta 2004. godine i to u Kosovsku Mitrovicu. Tom prilikom je sa starijim bratom Bertranom i dvojicom prijatelja kamionom dovezao humanitarnu pomoć sakupljenu u Francuskoj.\n12 decembra, 2018 Jelena Crnogorac\n← Jovanov o Nacrtu novog Statuta grada: Ponovo Saveti na čelu mesnih zajednica jer tako reguliše zakon Ovako će izgledati grb i zastava Kikinde →


Погледајте бруталан тренинг Ким Џонг Унових специјалаца (ВИДЕО)\nPogledajte brutalan trening Kim Džong Unovih specijalaca (VIDEO)\nSeverna Koreja, čija ukupna populacija iznosi oko 23 miliona, poseduje stajaću vojsku od čak 1,1 milion ljudi, što predstavlja jednu od najvećih svetskih oružanih formacija.\nOno što omogućava držanje ove, po broju, američkoj ili ruskoj vojsci ravne armije su dugi vojni rok, koji traje od tri do pet godina, i činjenica da se skromna novčana sredstva i zalihe hrane koja zemlja poseduje usmeravaju prevashodno za potrebe armije.\nSmatra da se da više od četvrtine državnog budžeta u toj zemlji odlazi na finansiranje vojske.\nU prošlosti, sedamdesetih i osamdesetih godina, postojale su procene koje su govorile da Sever odvaja blizu 40 odsto ukupnog budžeta za vojne potrebe.\nSa rezervom i paramilitarnim organizacijama kao što su „Mladi crveni gardisti“ i „Radničko-seljačka crvena garda“ (jedna vrsta teritorijalne odbrane), Severna Koreja može da okupi, smatra se, oko 9,5 miliona boraca. Ovo je, tvrde pojedini istočnoazijski komentatori, ukupno gledano, najveća vojna organizacija na svetu.\nKako održavaju svoju kondiciju, pogledajte na ovom snimku. Sudeći po tehnikama, reklo bi se da upražnjavaju trening sa opterećenjem (pojam koji podrazumeva korišćenje tereta, mašina ili pak sopstvene težine prilikom vežbanja mišića). Kad se na sve to doda i korišćenje lanaca, cigli i sekira, to izgleda ovako:


Oliver Varhelji, Tanja Fajon i Vladimir Bilčik: Pozivamo sve političke partije da učestvuju na izborima i da ih ne bojkotuju - to je neophodno za Srbiju | Hronika\nPočetna strana > Hronika > Oliver Varhelji, Tanja Fajon i Vladimir Bilčik: Pozivamo sve političke partije da učestvuju na izborima i da ih ne bojkotuju - to je neophodno za Srbiju\n"Pozivamo sve političke partije da učestvuju na izborima, da ih ne bojkotuju, mislimo da je to neophodno za Srbiju, za srpski narod. I sa ovog mesta upućujem tu poruku - da demokratija funkcioniše ako svi učestvujemo u njoj", rekao je evropski komesar za proširenje Oliver Varheji. Preduslov je da postoji slobodan javni prostor i slobodni javni mediji, istakli su Tanja Fajon i Vladimir Bilčik. Varheji je, na pitanje da li postoje uslovi za fer i poštene izbore u Srbiji, odgovorio - "stižemo ka tome".\nIzvestilac Bilčik naveo je, na zajedničkoj konferenciji sa Varhejijem i Tanjom Fajon, da su tu da pokažu da je proširenje vrlo visoko na dnevnom redu svih evropskih institucija.\nNaša zajednička poruka je, da bi napravili sve što je moguće, da bi vratili poverenje u institucije, da bi vratili poverenje građanima u ceo proces predizborne kampanje, i naravno da bi stvorili uslove ne samo za fer i demokratske izbore, već i uslove za pluralne, slobodne i profesionalne medije\nVarheji je, na pitanje novinara, rekao da je na sastanku sa predsednikom Aleksandrom Vučićem i o izmenama izbornog procesa, takođe i sa predsednicom Skupštine. "Rekao sam im da promene u poslednjem trenutku nisu najbolji način, rekli su mi da je ovo podržao ceo parlament, skupština i da to ne bi trebalo da bude predmet brige", rekao je, dodajući da u različitim političkim sistemima postoji različiti nivoi za cenzus.


Godinu dana rada TE Stanari: Za najbolje radnike 20 hiljada KM! - Prnjavorski informativni portal\nGodinu dana rada TE Stanari: Za najbolje radnike 20 hiljada KM!\nGodina je dana od puštanja u rad TE Stanari. Termoelektrana, instalisane snage 300 MW, sa objektima koji čine tehničku i funkcionalnu cjelinu do danas je proizvela više od 1 740 000 kWh električne energije, više od 2 000 000 tona uglja i oko 7,5 miliona otkrivke, što je u skladu sa planom poslovanja.\nU EFT-u kažu da to ukazuje da je remont postrojenja termoelektrane urađen prema planu održavanja, a i sa aspekta zaštite životne sredine, rad termoelektrane je u skladu sa standardima i direktivama EU.\nProtekla godina je značajna za EFT i iz razloga što je za potrebe proširenja Rudnika i obezbjeđivanja neophodne količine uglja za proizvodnju električne energije samostalno napravio transportni sistem dužine tri kilometra, koji funkcioniše bez zastoja u svim vremenskim uslovima i koji je u funkciji od maja mjeseca.\nU EFT-u se bave i okolinom, pa nastavljaju i intenziviraju radove na rekultivaciji zemljišta, uz eksperimente na oglednim parcelama i ozelenjavanje površina na Rudniku.\nRukovodstvo EFT-a je ove godine, kao i prethodnih, nagradilo najbolje radnike – njih devet, za šta je izdvojeno 20 000 KM.\nU proteklih 12 godina od osnivanja kompanije u Stanarima, EFT Grupa uspostavila je i uspješno održava saradnju sa lokalnom zajednicom a investiranjem u proširenje Rudnika i izgradnju i rad Termoelektrane znatno je doprinijela razvoju regiona. Život mještana počeo je da se mijenja i osnivanjem opštine Stanari 2014. godine.\nNa ime naknade za korišćenje prirodnih resursa u svrhu proizvodnje električne energije u budžet opštine Stanari, EFT je prošle godine uplatio oko 5 miliona KM a za tri kvartala ove godine skoro četiri i po.\nIstovremeno, uticaj „EFT-Rudnik i Termoelektrana Stanari“ ogleda se i u smanjenju stope nezaposlenosti, o čemu svjedoči podatak da od ukupnog broja zaposlenih u kompaniji, oko 55 % čine mještani opštine Stanari, a ove godine je zaposleno 55 novih radnika.\nU saradnji sa lokalnom zajednicom, EFT nastavlja da organizuje akcije i sprovodi mjere na zaštiti i očuvanju životne sredine. Takođe, zahvaljujući godišnjim donacijama EFT-a, obnovljenje su biblioteke, učionice i sportski tereni, ali i nabavljen školski materijal i računari za časove informatike, i obezbijeđene nagrade za najbolje učenike.\nDANAS JE NEVJERNI PETAK! Obratite posebnu pažnju na partnera jer je to dan kada ljudi NAJVIŠE VARAJU\nZADAR: Pobjegao iz zatvora, vidio kako je vani, pa se vratio i molio čuvare da ga puste unutra


Foto: Srna | Teslićanka sanjala automobil, pa dobila stan u Banjaluci\nSrna 17.10.2019 11:50\nBANJALUKA - Instant srećka "Lutrije Republike Srpske" na kojoj je Radivojka Kusić iz Teslića "ogrebala" stan od 52,5 metara kvadratnih u Banjaluci danas je uspješno prošla provjeru u "Lutriji", čime joj je i zvanično dodijeljena vrijedna nekretnina u naselju Novi Borik.\nKusićeva kaže da je stan "ogrebala" u februaru, te da će taj dan pamtiti cijelog života.\n"Toga dana sam sa prijateljicom Biljom popila kafu u gradu, a potom smo prošetale. Svratila sam do kioska i kupila srećku u nadi da ću osvojiti automobil. “Ogrebala” sam zamjenu koja mi je potom donijela stan. Bila sam šokirana kada sam vidjela da sam osvojila stan u Banjaluci", rekla je Kusićeva, koja trenutno radi kao sezonac u Austriji.\nDirektor za IT "Lutrije Republike Srpske" Vladimir Kežić kaže da je riječ o prvom od ukupno dva stana na instant srećki "Lutrije", dodavši da je drugi stan iste površine i da se nalazi na istoj lokaciji.\n"U prodaji su i druge instant srećke koje donose vrijedne nagrade, poput automobila. Pozivam građane da kupuju srećke jer mogu da osvoje veoma vrijedne nagrade", rekao je Kežić.\nTeslićanka stan banjaluka


Kalinić: Parlament je noseći stub i zaštitnik Srpske\nNekadašnji predsjednik NSRS\nNekadašnji predsjednik Narodne skupštine Republike Srpske Dragan Kalinić izjavio je Srni da je Skupština srpskog naroda BiH u početku bila glavni temelj, a svih narednih godina do dana današnjeg glavni noseći stub i zaštitnik Republike Srpske.\nPovodom obilježavanja 30 godina od osnivanja Narodne Skupštine Republike Srpske, Kalinić je istakao da je kao nekadašnji predsjednik parlamenta u tri mandata ispunjen, prije svega, ponosom što je dao mali doprinos stvaranju Republike Srpske.\n"Ispunjava me i radost što je, uprkos svemu, Srpska opstala i što nastavlja život kao slobodna država srpskog naroda na ovim prostorima. Ispunjen sam i tužnim sjećanjem na sve one ljude koji su dali život za našu zemlju ili su ih smrt i druge okolnosti spriječili da danas zajedno sa nama slave 30 godina postojanja Republike Srpske", naglasio je Kalinić.\nOn je naveo da su Srbi na ovim prostorima odavno željeli da stvore samostalnu i demokratsku državu koja bi štitila njihove nacionalne interese, ali nikada na štetu drugih naroda.\n"U drugačijim okolnostima, početkom devedesetih godina prošlog vijeka, oživjela je ta državotvorna ideja. Tada je SDS sa još nekim prosrpskim partijama formirao opštenarodni pokret. U njemu su se našli i desničari i ljevičari, i 'četnici i partizani', i seljaci i intelektualci, i vjernici i ateisti, svi oni koji su odlučili da pruže otpor neravnopravnosti našeg naroda i neprincipijelnom nadglasavanju u tadašnjoj BiH, potiskivanju Srba u stranu i ponavljanju naše tragične istorije", naveo je Kalinić.\nKao i mnogo puta prije toga, rekao je on, ova ideja je mogla doživjeti sudbinu još jedne srpske bune, ali toj političkoj borbi i ne malim žrtvama upravo je osnivanje Skupštine srpskog naroda u BiH dalo istorijski bitan legitimitet i legalitet.\n"Kao što je u početku bila glavni temelj, tako je svih narednih godina, do dana današnjeg, Skupština bila glavni noseći stub i zaštitnik Republike Srpske.\nSve što čini jednu zemlju održivom: od privrednog i finansijskog sistema, odbrane, policije, službi bezbjednosti, obrazovanja, kulture, zdravstva, sistema informisanja... imalo je i danas ima autorizaciju Narodne skupštine", ukazao je Kalinić.\nOn je ocijenio da bi svi politički akteri morali stalno, a pogotovo sada kada je mnogo toga u vezi sa sudbinom Republike Srpske na opasnom ispitu, da vode računa o nečemu što može biti veoma važno, a to je da se nikada ne smije dozvoliti da unutar parlamenta nastane nepremostiv sukob o vitalnim pitanjima našeg naroda i Srpske.\n"To bi neminovno dovelo do urušavanja ove najvažnije institucije naše zemlje. Uništimo li dignitet Narodne skupštine uništićemo i Republiku Srpsku. Kao i prije 30 godina neka narodni poslanici budu spremni da plate najvišu cijenu i podnesu najveću žrtvu da se takva tragedija nikada ne desi", poručio je Kalinić.\nBivši predsjednik NS RS\nKalinić: Vrijedi biti hrabar, hrabrost ne boli!\nBivši predsjednik Narodne skupštine Srpske


Naslovna/Društvo/Kasipović: Utvrđeni značajni sistemski zakoni\nBANJALUKA – Ministar pravde Republike Srpske Anton Kasipović ističe da je Ministarstvo pravde u prvih 100 dana rada novog saziva Vlade Srpske utvrdilo značajne sistemske zakone, a jedan od njih je Nacrt zakon o likvidacionom postupku čiji je cilj efikasniji i brži likvidacioni postupak.\n“Prvenstveno moram reći da smo, na temelju prethodne četiri godine i zakona koje je radilo Ministarstvo pravde Republike Srpske, nastavili svoj posao, potvrđujući dobre rezultate i dinamiku”, rekao je Kasipović u intervjuu Srni.\n“Značajno je i što realizujemo Akcioni plan za sprovođenje Strategije borbe protiv korupcije u Republici Srpskoj od 2018. do 2022. godine, jer je dio programa rada Vlade i Narodne skupštine Republike Srpske”, naveo je Kasipović.\n“Ono što smatram veoma važnim jeste dalje stvaranje materijalnih i tehničkih uslova za rad pravosudnih institucija, a prvenstveno završetak izgradnje palate pravde u Trebinju i stvaranje uslova za rad pravosudnih institucija u Prijedoru”, kaže Kasipović.\nU ovoj godini, navodi ministar pravde, cilj je utvrđivanje zakona o izmjenama i dopunama Krivičnog zakonika Republike Srpske, zakona o ispitivanju porijekla imovine, prijedloga zakona o suđenju u razumnom roku, izmjena Zakona o pravosudnom ispitu i Zakona o notarima.\n“To su vrlo ambiciozni i zahtjevni projekti. Odrednica djelovanja Ministarstva pravde jeste da uvijek radimo i imamo snažnu podršku i akademske i pravosudne zajednice, tako da vjerujem da ćemo naš program rada u potupunosti realizovati u ovoj godini”, smatra Kasipović.\nOn je pojasnio da su formirane radne grupe koje će sa Ministarstvom pravde raditi na izradi zakonskih rješenja, među kojima i izmjena Krivičnog zakonika, čemu će prethoditi analiza dosadašnjih rješenja.\n“Kada je riječ o Krivičnom zakoniku moramo procijeniti sva rješenja koja trenutno imamo, iz svih uglova, jednom suptilnom dubinskom analizom doći do potrebnog obima promjena. U svakom slučaju, u ovoj godini imaćemo izmjene i dopune ovog pravnog akta”, rekao je Kasipović.\nGovoreći o Zakonu o izvršenju krivičnih sankcija, Kasipović je podsjetio da je Srpska usvojila njegove izmjene i dopune u hitnoj proceduri i izrazio uvjerenje da će, formiranjem Vlade Federacije BiH i Savjeta ministara, biti riješeno pitanje izdržavanja zatvorske kazne, koje tretira ovakvo zakonsko rješenje.\n“Potrebno je što prije formirati Savjet ministara i Vladu FBiH, da bi se pristupilo daljim nastojanjima, rješenjima i zajedničkom radu na reformi pravosuđa u BiH. Naravno, u Republici Srpskoj radimo svoj posao i zbog toga i jeste deset zakona predviđeno za rad”, istakao je Kasipović.\nBanjaluka BiH istraživanje kazne likvidacioni postupak Nastavak pomoć posao Savjet ministara SRNA zakon


Ekatarina Zaharijeva: Očekujem dve zemlje sa Zapadnog Balkana u EU do 2025. godine – Balkanekspresrb.rs\nMinistarka spoljnih poslova Bugarske, Ekatarina Zaharijeva, izrazila je nadu da će dve zemlje Zapadnog Balkana postati članice EU do 2025. godine.\nZamenica bugarskog premijera i šefica bugarske diplomatije Ekatarina Zaharijeva je sa konferencije Evropskog ekonomskog i socijalnog saveta koji okuplja evropska i regionalna civilna društva izrazila nadu da će “videti dve zemlje sa Zapadnog Balkana kako postaju članice EU do 2025. godine”.\nPredstavnci evropskih i reginalnih civilnih društava su sa konferencije odžanoj u Sofiji poručili da je proširenje EU, a posebno širenje demokratskih vrednosti i pravnih standarda Unije u regionu Zapadnog Balkana, u interesu kako zemlja regiona tako i EU.\nUčesnici konferencije ocenili su da iako ekonomije zemalja Zapadnog Balkna i dalje rastu, zemlje regiona ostaju među najsiromašnijima Evropi. Procenjeno je da bi puno približavanje životnim standardima EU moglo trajati i do 40 godina.\nU diskusijama je naglašena i važna uloga obrazovanja i slobodnih i nezavisnih medija za prevazilaženje nasleđa prošlosti i za jačanje demokratskih vrednosti. Predstavnici organizacija civilnog društva na konferenciji u Sofiji posvetili su posebnu pažnju pravima ugroženih grupa u regionu i pozvali nacionalne vlade da učine više za suočavanje sa izazovima kada su u pitanju prava žena i manjina na Zapadnom Balkanu.(Agencije)♦


Vesti online / Humanitarni most / Anastasija stigla kući\nAnastasija stigla kući\nBaš kako su i obećali, Stanojkovići iz sela Sušiće u opštini Štrpce, najmnogoljudnija srpska porodica na Kosmetu, poslala nam je fotografiju svoje 13. bebe koja je stigla iz porodilišta kući.\nU zagrljaju: Anastasija sa sestrama\nZajedno sa majkom 41-godišnjom Ljiljanom i ocem 56-godišnjim Radovanom, koji kažu da ovo nije i konačan broj njihovih potomaka. U novoj kući, skromno, ali radosno su proslavili dolazak najnovijeg člana, zdrave devojčice koja je svojim rođenjem povećala broj ćerki familije Stanojković.\nDosad je rezultat bio nerešen - šest dečaka i šest devojčica, a uz Anastasiju, sada curice kolo vode.\nSvi zajedno su odlučili da ponese ime Anastasija, koje vodi poreklo iz grčkog jezika i u slobodnom prevodu znači "ona koja je vaskrsla". Ovo ime je od davnina prisutno u hrišćanskom svetu, a malo ko zna da se i majka Rastka Nemanjića, srpskog svetitelja Svetog Save, zvala Anastasija.\nPrvu čestitku uputio je naš čitalac i anonimni darodavac iz Frankfurta u Nemačkoj s prilogom od 50 evra, koji je već prosleđen porodici Stanojković uz najlepše želje.\nUkoliko neko od naših stalnih donatora želi da ih obraduje dajemo i adresu: Ljiljana Stanojković, selo Sušiće, 38236 Štrpce, Kosovo i Metohija, Srbija, mobilni telefon: +377 45 64 86 27.\nHUMANITARNI MOST Slika za uspomenu dobrotvoru iz Liverpula


AUTO-SEDIŠTA PODELJENA APRILSKIM BEBAMA\nHome > Gradske vesti > AUTO-SEDIŠTA PODELJENA APRILSKIM BEBAMA\n23 Maja, 2022 23 Maja, 2022 admin52Leave a Comment on AUTO-SEDIŠTA PODELJENA APRILSKIM BEBAMA\nGrad Sremska Mitrovica nastavlja akciju podele auto-sedišta svim bebama rođenim u 2022. godini. Akcija se sprovodi u saradnji sa gradskim Savetom za bezbednost saobraćaja, u okviru pronatalitetne politike Grada, kao i sa ciljem povećanja zaštite i bezbednosti najmlađih sugrađana, najranjivijih učesnika u saobraćaju.\nPo rečima Petra Samardžića, zamenika gradonačelnice, podeljeno je 43 sedišta za bebe rođene u aprilu. Sedišta se dele prema spisku koji se dobija iz porodilišta Opšte bolnice. Samardžić je pozvao roditelje beba koje su iz bilo kog razloga rođene van Sremske Mitrovice, a koji imaju prebivalište na teritoriji Grada Sremska Mitrovica, da kontaktiraju sa Gradskom upravom za opšte i zajedničke poslove putem mejla uprava5@sremskamitrovica.org.rs ili telefona 022/610 – 261, s obzirom na to da i te bebe ostvaruju pravo na ovaj poklon Grada. Ujedno je to i jedini način da Gradska uprava dođe do informacija o bebama rođenim van Mitrovice.\nTokom podele sedišta aprilskim bebama, jedno je upravo uručeno baki čija je unuka sticajem okolnosti rođena u Sjedinjenim Američkim Državama, a sa svojim roditeljima sada živi u Laćarku, čime je ostvarila pravo na poklon auto sedište. Olivera Jelkić, baka bebe Lee Đurović, rođene u Sjedinjenim Američkim Državama, zahvalila se Gradu na auto-sedištu i pohvalila ovu akciju, dodajući da je poklon koji ima praktičnu vrednost najvredniji poklon. Jelkić je istakla da je mudra odluka Grada što bebama poklanja auto-sedišta zbog bezbednosti u saobraćaju najmlađih sugrađana.


Otvorena izložba „Evropsko nasleđe u savremenom autorskom stripu i ilustraciji“ u Parizu – Čupava Keleraba\nIzložba pod nazivom „Evropsko nasleđe u savremenom autorskom stripu i ilustraciji” otvorena je 4. februara u Kulturnom centru Srbije u Parizu. Postavka koja obuhvata radove 42 autora iz 25 zemalja nastala je u okviru četvrtog izdanja Nova Festivala u Pančevu, u organizaciji Udruženja “KomunikArt“, i uvrštena je u okvir nacionalnog programa Ministarstva kulture i informisanja Republike Srbije kao deo obeležavanja Godine evropskog kulturnog nasleđa na nacionalnom nivou.\nIzložbu je otvorila Marija Nestorović, v.d direktora Kulturnog centra Srbije u Parizu, koja se zahvalila prisutnima i izrazila zadovoljstvo zbog predstavljanja ove ambiciozne međunarodne postavke. Producentkinja izložbe Snežana Ćuruvija naročito je istakla raznovrsnost izložbe i autorskih pogleda na ono što danas nazivamo evropskim nasleđem.\n– „Drago nam je da smo ovom prilikom predstavili značajan broj mladih autora i autorki iz Srbije, uz one već afirmisane iz zemlje i inostranstva. Poseban kuriozitet je da su se među radovima našla i dela strip crtača iz Japana i Sjedinjenih američkih država. Bilo nam je zanimljivo da, kroz vizure ovih autora, vidimo i kako ostatak sveta posmatra ovo podneblje, iz nešto drugačije perspektive“.\nFoto: KomunikArt (Nikola Marković)\nFilm, umetnost i pozorišteEvropsko nasleđe u savremenom autorskom stripu i ilustraciji, izložba, KomunikArt, Kulturni centar Srbije Pariz, Nova festival, strip, vesti


Uto 11.1 ° C.\nSvečanu proslavu Dana Opštine Beočin danas su žitelji ovog mesta predvođeni rukovodstvom opštine, uz prisustvo predstavnika boračkih i stranačkih organizacija otpočeli sećanjem na žrtve koje su pale u Drugom svetskom ratu za oslobođenje od nacističkih okupatora.\nU vihoru rata ova opština je dala ukupno 1.174 života, poginuo je 321 borac, ali i 853 stanovnika ovog kraja, mahom starijih ljudi, žena i dece.\nNakon intoniranja himne Srbije "Bože pravde" na spomenik narodnom heroju Stevanu Petroviću Briletu vence su položile delegacije Skupštine opštine Beočin, Mesne zajednice Beočin grad, Opštinskog odbora Saveza udruženja boraca narodno oslobodilačkog rata, Saveza organizacija ratnih vojnih invalida Vojvodine, Opštinskog odbora SNS, Opštinskog odbora SPS, Opštinskog odbora LSV, Opštinskog odbora SDPS, kao i delegacija bratske Opštine Ugljevik.\nTom prilikom su delegacije Skupštine opštine Beočin i Opštinskog odbora SNS odali i počast stradalina u poslednjim ratnim dešavanjima na prostoru bivše Jugoslavije.\nPredsednik Skupštine Opštine Beočin Zoran Stokuća zahvalio se prisutnima što su se odazvali pozivu da se prisete ranijih vremena i teških stradanja žitelja ove opštine, ističući pritom da se to nikada neće i ne sme zaboraviti.\nNakon odavanja počasti oslobodiocima zbog kojih je 16. oktobar uzet kao Dan Beočina u Domu kulture održana je svečanost na kojoj su predsednik opštine Mitar Milinković I predsednik skupštine opštine Zoran Stokuća govorili o značaju toga dana, ali I planovima za razvoj opštine. Na svečanoj sednici su dodeljene Oktobarske nagrade opštine Beočin kao i priznanja najzaslužnijim institucijama i pojedincima.\nDa je Dan oslobođenja Beočina veoma važan i značajan, jer se na taj dan prisećamo svih onih koji su dali svoje živote za našu slobodu i na tim tekovinama se nadahnjuju mlade generacije, podsetio je predsednik opštine Mitar Milinković. "Vaše današnje prisustvo doživljavam i kao podršku budućem radu i realizaciji svih zacrtanih planova, programa i zadataka, kao i smernica i stavova Vlade Srbije, na čelu sa našim premijerom Aleksandrom Vučićem, kome u ime svih nas upućujem srdačne pozdrave i želju da nas i dalje uspešno predvodi na evropskom putu", rekao je on.\nDruštvo za borbu protiv šećerne bolesti Beočin i Pravoslavna crkva Preobraženja gospodnjeg u Beočin selu dobitnicu su Oktobarske nagrade opštine Beočin za oblast zdravstva, odnosno afirmaciju naseljenog mesta. Dobitnicima je nagrade uručio predsednik opštine Beočin Mitar Milinković.\nOvogodišnji dobitnici Zahvalnice opštine Beočin su Komeserijat za izbeglice i migracije Republike Srbije, koji se istakao zalaganjem i pružanjem pomoći opštini u realizaciji projekata zbrinjavanja i rešavanja stambenog pitanja izbeglih, interno raseljenih lica i povratnika.\nZa doprinos afirmaciji beočinskih književnih stvaralaca Zahvalnicu je dobio Milijan Despotović iz Požege.\nZa doprinos bezbednosti lokalne zajednice Zahvalnicu je dobila Policijska stanica Beočin, dok je za dugogodišnji uspešan rad u oblasti privrede ovenčan „Reming“ d.o.o Novi Sad.\nDobitnici ove zahvalnice su i Stevan Đurđević iz Beočina za uspešan rad u oblasti obrazovanja i sporta.\nZahvalnice su takođe dobili i Opštinsko lovačko udruženje „Srndać“ za doprinos očuvanju lovišta i zalaganje za razvoj lovnog turizma.\nZa zalaganje na očuvanju kulture i tradici života žena na selu i predani humanitarni rad Zahvalnica je uručena Udruženje žena „Brazilijanski biseri“ Brazilija i Udruženje žena „Veliko srce“ Susek.\nZahvalnice su zaslužnima uručili predsednik Skupštine opštine Zoran Stokuća i zamenik predsednika opštine Milanko Bjelobrk.\nU okviru drugog dana proslave Dana opštine Beočin u subotu je na platou ispred Doma kulture otvorena izložba pet udruženja žena, u cilju očuvanja i širenja tradicije i popularizacije turizma ovog kraja.\nNa štandovima su vredne članice udruženja žena opštine Beočin, čuvarke narodnih običaja, izložile brojne rukotvorine, ali i izobilje nacionalnih poslastica – pite, kolače, palačinke i torte, kojima su besplatno služile sve posetioce.\nU okviru proslave,u subotu je za naše najmlađe sugrađane organizovan poseban program za decu uz animatore i zabavni park. Nastupom KUD Brile i koncertom Ane Kokić završena je ovogodišnja manifestacija obeležavanja dana opštine.


Ministar unutrašnjih poslova Aleksandar Vulin izjavio je danas da će se uspeh načelnika svake policijske uprave u Srbiji meriti po tome koliko su se izborili sa uličnim kriminalom i učinili svoj grad i mesto bezbednim.\n„Svim načelnicima sam poručio da ću njihov uspeh meriti po tome koliko su se izborili sa uličnim kriminalom. Postoje drugi načelnici i službe zaduženi za borbu sa organizovanim kriminalom, ali posao načelnik Pančeva ili bilo koje druge policijske uprave je da od Pančeva, svakog grada i mesta u Srbiji napravi bezbedno mesto. Uspeh načelnika svake policijske uprave meriće se po tome da li se običan čovek oseća bezbedno“, rekao je ministar Vulin u emisiji „Lice nacije“ na RTV Pančevo.\nPrema njegovim rečima merila uspeha su da li ima organizovanih dilera droge i preprodaje droge u školskim dvorištima, da li ima takozvanih loših delova grada u koje ne smete da dođete noću, da li se žene i stariji osećaju bezbedno na ulici, da li ima tuče u parkovima, da li ima organizovanog vršnjačkog nasilja, da li se građani osećaju bezbedno.\nMinistar je ukazao da statistika ukazuje da je stopa kriminala u Srbiji u odnosu na ranije godine manja i podsetio da se u Srbiji u prošloj godini dogodilo pet mafijaških ubistava i da je svih pet rasvetljeno.\n„Statistički to je jako dobro, ali osećaj koji imaju građani nije dobar, ljudi se ne osećaju bezbedno i naravno da se osećamo nebezbedno kada smo videli kako su ubili čoveka na ulici, digli automobil u vazduh. I zato je jedan od mojih ciljeva da se kod ljudi stvori osećaj bezbednosti“, naveo je ministar Vulin.\nStrateško opredeljenje Republike Srbije i njenog predsednika Aleksandra Vučića, kako je istakao, je borba protiv organizovanog kriminala.\n„Srbija je bezbedna zemlja, ona mora takva da ostane i mora da bude još bezbednija. Predsednik Vučić je čovek koji zna da je mera uspešnosti svake vlasti koliko se bori i izbori sa kriminalom. Kriminala će uvek biti, to je nesporno, to je u ljudskoj prirodi ali mora ga biti malo, ne sme da povredi običnog čoveka, mora da bude sankcionisan i svako ko se opredeli da se bavi time mora da zna da će biti otkriven i kažnjen“, istakao je ministar Vulin.\nPrema njegovim rečima, jedan od prioriteta koje je postavio je borba protiv ilegalne trgovine narkoticima, sa kojim je, kako je naveo, povezano više od 80 odsto svih krivičnih dela, posebno ubistava.


27.11.2017 18:22 7623 0 0\nU prvih deset mjeseci ove godine strani investitori iz 74 zemlje uložili su 380 miliona eura u Crnu Goru. Ukupan iznos stranih investicija u zemlju je skoro 22% veći nego u istom prošlogodišnjem periodu.\nMeđu zemljama investorima tri prva mjesta drže: Ujedinjeni Arapski Emirati (UAE), sa investicijom skoro 87 miliona eura, Rusija 50 miliona eura i Azerbejdžan 45 miliona eura, kazali su predstavnici Centralne banke (CBCG). Pores toga, Italija je po ulaganjima u Crnu Goru na četvrtom mjestu sa 38,2 miliona eura, dalje je Njemačka sa 35,2 miliona, Švajcarska sa 31,56 miliona, Srbija sa 27,39 miliona, Kipar sa 23,7 miliona, Turska sa 19 miliona, Španija sa 13,8 miliona eura. Ukupan iznos svih bruto investicija je 500 miliona eura.\nKomentarišući povećanje investicija u Crnu Goru za više od petine, ekonomski analitičar Predrag Drecun je kazao da je to mnogo značajno za ekonomiju zemlje.\n"Mnogo je dobro što ove godine u Crnoj Gori nije došlo do pada stranih direktnih investicija, a bilo kakvo povećanje, čak i na 22 % može se smatrati dobrim rezultatom", saopštio je Drecun. Takođe P. Drecun smatra, da u budučnosti u Crnoj Gori treba poboljšati pravnu zaštitu investitora i stvarati uslove za privlačenje stranih investicijane ne samo u sektor usluga, a već i u ostale sektore poslovanja.\nDetaljnije 4340 12\nDetaljnije 4634 5\nDetaljnije 3401 8\nDetaljnije 2367 12\nDetaljnije 4177 9\nDetaljnije 8007 8\nDetaljnije 1424 14\nDetaljnije 6656 8\nDetaljnije 5301 5\nDetaljnije 2149 9\nDetaljnije 8032 1


Број прегледа: 1507\nI ove godine, poslednjeg majskog dana, učenici šestih razreda naše škole, na časovima izbornog predmeta Čuvari prirode koje vodi profesorka biologije Ruža Ljuboja, između ostalog, pripremili su i postere za kampanju u povodu Svetskog dana bez duvanskog dima.\nUčenici su ovim hteli da upozore da je pušenje najvažniji faktor za nastanak velikog broja bolesti koje se mogu sprečiti promenom ponašanja. Kako stručnjaci kažu, skoro šest miliona ljudi ove godine će umreti usled bolesti povezanih sa upotrebom duvana, od čega su više od 600 000 nepušača izloženih duvanskom dimu. Svetska zdravstvena organizacija (SZO) je izabrala da „Uplitanje duvanske industrije“ bude tema ovogodišnjeg Svetskog dana bez duvanskog dima, posvećenog raskrinkavanju i suprotstavljanju bezobzirno agresivnim pokušajima duvanske industrije da osujeti Okvirnu konvenciju o kontroli duvana SZO.\nU Srbiji iako se broj pušača smanjuje, problem predstavlja to što je tri četvrtine dece i dalje izloženo duvanskom dimu u svojim domovima. Uz to zabrinjavajući su podaci da svakodnevno puši trećina odraslih stanovnika, među decom od 13 do 15 godina 8,8 odsto dečaka i 8,3 odsto devojčica navelo je da puši, dok ih je 42,7 bar jednom probalo cigarete. Sve ovo potaklo je mlade Čuvare prirode da poruče: recite stop masovnom ubijanju, stop pušenju!


Kao deo Programa sektorske budžetske podrške, PFM-SBS projekat ima za opšti cilj jačanje kapaciteta institucionalnih i ljudskih resursa javne uprave kako bi se unapredila efikasnost, odgovornost i transparentnost i omogućilo efikasno pružanje usluga. U okviru samog projekta radi se na unapređenju upravljanja javnim finansijama kao segmenta reforme javne uprave.\nBudući da su javne finansije sastavni i izuzetno značajan deo državne uprave od čijeg uspešnog rukovođenja zavise i drugi segmenti privrede, projekat će pružiti pomoć pri unapređenju vođenja, nadgledanja i izveštavanja o sprovođenju reformi upravljanja javnim finansijama.\nPo završetku projekta, građani Republike Srbije imaće javnu upravu koja će brže, jednostavnije i efikasnije moći da izađe u susret njihovim zahtevima, nego što je to bilo moguće na početku reformi. Zahvaljujući ovoj tehničkoj pomoći, upravljanje javnim dugom bi trebalo da bude jednostavnije i manje podložno rizicima sa kojima se trenutno suočava. Prikupljanje poreza će biti efektivnije a podaci kojima Poreska uprava raspolaže će biti tačniji i ažurniji. Veliki infrastrukturni projekti će dobiti novu metodologiju za izradu studija izvodljivosti i praćenja planiranja projekata. Kapaciteti Uprave carina će biti pojačani pružanjem pomoći pri modernizaciji carinske laboratorije i uvođenju i primeni novih regulativa koje će omogućiti moderniji rad ove institucije koi bi trebalo da bude usklađen sa regulativama EU.\nZahvaljujući preporukama, obukama i radionicama koje će biti sprovedene tokom trajanja projekta, građani Srbije će biti korak bliže unapređenom i transparentnijem upravljanju javnim finansijama.\nPoboljšanje mehanizma za praćenje i evaluaciju upravljanja javnim finansijama\nJačanje kapaciteta Uprave za javni dug\nPoboljšanje zakonskog okvira za pripremu budžeta i kapaciteta za izvršenje budžeta\nJačanje Poreske uprave i Uprave carina\nOmogućavanje efektivne i efikasne razmene informacija\nKonzorcijum koji predvodi KPMG d.o.o. Beograd


Sud zabranio premijeru da širi neistine o opoziciji - Bizlife.rs\nSud zabranio premijeru da širi neistine o opoziciji\n19:27 Krakov, 31/10/2018\nApelacioni sud u Krakovu zabranio je poljskom premijeru Mateušu Moravjeckom da širi neistine o opoziciji i naredio da se javno izvini lokalnim vlastima za to što je tvrdio da opozicija, dok je bila osam godina na vlasti, nije preduzimala ništa da Poljaci dišu.\n„Neistinite su moje informacije od 14. oktobra 2018. na sastanku izbornog komiteta Prava i Pravde u Krakovu da gradonačelnik Krakova Jacek Majhrovski nije činio ništa da poboljša kvalitet vazduha u Krakovu“, osvanulo je izvinjenje premijera Moravjeckog u tri poljska dnevna lista.\nIzvinjenje na poljskoj državnoj televiziji TVP.info i privatnoj Polsat biće objavljeno pred centralne dnevnike.\nOkružni sud u Krakovu prvo je odbio tužbu gradonačelnika Majhrovskog protiv premijera u hitnom postupku za povrede zakona tokom predizborne kampanje pred prvi krug regionalnih i lokalnih izbora 21. oktobra, istakavši da se radilo o subjektivnoj oceni premijera.\nApelacioni sud u Krakovu preinačio je, međutim, tu presudu zato što premijerova tvrdnja da se lokalne vlasti nisu ili gotovo nisu borile za čistiji vazduh može sasvim konkretno da se proveri, a gradonačelnik je podneo dokaze šta su sve gradske vlasti preduzimale od 2008. do 2015. godine dok konzervativci nisu došli na vlast.\nPresudom Apelacionog suda premijeru je zabranjeno da ubuduće širi neistine o tome da se gradonačelnik Krakova ne bori za to da njegovi sugrađani dišu vazduh bez smoga.\nOvo je drugi put u samo mesec dana da premijer Moravjecki mora po presudi suda da se izvinjava za laži o opoziciji.\nKrajem septembra po naređenju suda u Varšavi pred glavne dnevnike na dve poljske televizije premijer je priznao da je lagao tokom predizborne kampanje da za vreme vlada Građanske platforme i Poljske narodne stranke nije bilo puteva, a da sadašnja vlada izdvaja za izgradnju lokalnih saobraćajnica više nego prethodnici za osam godina na vlasti.\nPrema najnovijem izveštaju Evropske agencije za životnu sredinu, od 20 najzagađenijih gradova u Evropi čak 19 je u Poljskoj, najviše u rudarsko-industrijskoj oblasti Šlezije. Prema podacima te agencije u Poljskoj svake godine zbog zagađene životne sredine umire prerano 44.500 ljudi.\nsudstvo opozicija premijer laži zabrana poljska


RTS :: Dačić sa premijerom i ministrom spoljnih poslova Katara\nPolitika Dačić sa premijerom i ministrom spoljnih poslova Katara\nsubota, 14. dec 2019, 17:43 -> 18:39\nMinistar spoljnih poslova Ivica Dačić, koji učestvuje na Doha forumu u Kataru, imao je odvojene bilateralne sastanke sa premijerom Države Katar Abulahom bin Naserom bin Kalifom el Tanijem i potpredsednikom Saveta ministara i ministrom inostranih poslova šeikom Mohamedom bin Abdulrahmanom el Tanijem.\nU oba razgovora istaknuto je da su bilateralni odnosi Srbije i Katara dobri i da se kreću uzlaznom putanjom, kao i da se ove godine navršava trideset godina od uspostavljanja diplomatskih odnosa dve države, što je i obeleženo na simboličan način.\nSagovornici su se saglasili da je potrebno uložiti dodatne napore kako bi se dao podstrek unapređenju saradnje na ekonomskom planu gde postoje veliki neiskorišćeni potencijali.\nTokom razgovora razmenjena su mišljenja i o najvažnijim regionalnim i svetskim pitanjima uz veliki stepen razumevanja za izazove u savremenim međunarodnim odnosima sa kojima se veliki broj država suočava.\nPrvi potpredsednik Vlade i ministar spoljnih poslova Ivica Dačić uputio je pozive svojim sagovornicima da posete Srbiju.


Komentarišući za Radio Slobodna Evropa rezultate parlamentarih izbora u Crnoj Gori, politički analitičari ocjenjuju da je politička scena poslije ovih izbora značajno izmijenjena zbog „sječe“ malih stranaka, te da je sada najznačajnije pitanje kako će buduća vlada odgovoriti na nadolazeće izazove.\nSada je najvažnije pitanje – kako će se buduća vlada nositi sa predstojećom krizom i obavezama u procesu evro-atlantskih integracija, ocjenjuje politički analitičar Srđan Darmanović, koji je kaže da postoji mogućnost da pobjednička koalicija zaokruži 50, od ukupno 81 mandata:\n„Ako se zna da je i Demokratska unija Albanaca do sada bila neka vrsta koalicionog partnera vladajuće koalicije, onda se može desiti da vladajuća koalicija kontroliše i svih 50 mandata. To je, definitivno, do sada najubjedljivija pobjeda u posljednjih desetak godina ove koalicije i njene stožerne partije, Demokratske partije socijalista, tako da to nije iznenađenje. Ono što je bitno i što će sada biti zanimljivo postmatrati je kako će se nova vlada, koju će formirati stara vladajuća koalicija, nositi sa predstojećom ekonomskom krizom i sa obavezama koje proističu iz evro-atlantskih integracija vlade i zemlje uopšte. To će sada biti mnogo interesantnije pitanje, nego ovo što znamo. U svakom slučaju, ovakav rezultat daje vladajućoj koaliciji potpuno odriješene ruke u vođenju državne politike i oni će imati punu odgovornost za ono što će se u daljem periodu dešavati, a te odgovornosti neće biti male, jer ulazimo u godine, koje će na svjetskom nivou biti godine ozbiljnih izazova.“\nPolitički analitičar Miloš Bešić je ukazao na podatak da je vladajuća koalicija u Budvi osvojila preko 80 posto glasova. Izostanak opozicije iz demokratskog političkog ambijenta je loša stvar, rekao je Bešić.\n„Ili je u Budvi život savršen, ili je tamo opozicija jako, jako loša, pa su onda ovoliko izgubili. Nešto mora da objasni ovako veliku razliku. Znamo da je Budva imala jednu ekonomsku ekspanziju i da je život tamo bio bolji, ali objasniti ovako veliku razliku... Mislim da to nije dobro ni za lokalni parlament u Budvi, ni za ukupan demokratski politički ambijent. Izostanak opozicije iz demokratskog političkog ambijenta je loša stvar. Opozicija nije baš toliko loša. Jeste loša u nekim dijelovima i nekim nastupima, ali moramo, kao društvo, da se malo zamislimo zbog tako velike razlike.“\nRezultati izbora pokazuju da se u Crnoj Gori dogodila značajna promjena konfiguracije partijskog korpusa, ocijenio je politički analitičar Srđan Darmanović, koji ukazuje na ukrupnjavanje političke scene.\n„Ovi izbori su, što za proporcionalni izborni sistem nije karakteristično, značili potpunu „sječu“ malih partija na političkoj sceni Crne Gore. Ko je ušao u parlament? Vladajuća koalicija predvođena Demokratskom partijom socijalista, stožernom partijom vladajuće koalicije i vlade. Zatim, opozicione: Socijalistička narodna partija, Nova srpska demokratija i Pokret za promjene. Sve „pojedinačne“ partije, bez koalicija. A, sve manje partije, ne računajući albanske za koje važe posebna izborna pravila, a vidjećemo šta će biti i sa narodnjačkom koalicijom... sve manje partije su nestale iz parlamentarnog života. To je vrlo interesantna karakteristika ovih izbora i to sa vrlo umjerenim cenzusom od tri posto.“


Pobede rukometaša i košarkaša - Radio televizija Bor\nPobede rukometaša i košarkaša\n26. mar, 2019.\nBOR - Rukometaši Bora pobedili su na gostovanju u Bujanovcu ekipu Hebe 34:28 u derbiju sredine tabele Prve lige grupa Istok. Posle 14 odigranih kola Borani su na petom mestu sa 12 osvojenih bodova. Jagodina koja je ubedljivo savladala Paraćin 37:18 i dalje je prva sa 23, a Zaječar drugi sa bodom manje. Zaječarska ekipa pobedila je na gostovanju Pirot 40:20.\nKošarkaši Bora bili su ubedljivi protiv Jastrepca na svom parketu i pobedili 95:71. Tri kola pre kraja sezone Borani su na deobi šestog do devetog mesta sa 35 osvojenih bodova, koliko imaju i Jastrebac, Mladost Vesna i Dimitrovgrad. U narednom kolu borska ekipa će svakako osvojiti nove bodove, jer bi po rasporedu trebalo da igraju protiv Jugobasketa koji je odustao od daljeg takmičenja.\nU 20. kolu Druge lige grupa Istok, odbojkašice Bora poražene su u Leskovcu od drugoplasirane Dubočice 3:1. Boranke su dva kola pre kraja takmičenja na deobi šestog i sedmog mesta sa ekipom Kuršumlije sa 30 osvojenih bodova, gde će najverovatnije i ostati jer petoplasirani Knjaževac ima četiri boda više, a osmoplasirana Jagodina koju borska ekipa dočekuje u narednom ima 25 bodova.\nFudbaleri Slatine poraženi su u 18 kolu Timočke zone na gostovanju od ekipe Naša krila 1936 2:0. Pred nastavak takmičenja Slatina je na 12 mestu, sa 20 osvojenih bodova, bodom više od Malošišta i Svrljiga i dva manje od Majdanpeka. Timočanin je i dalje prvi sa 41-nim bodom, slede hajduk Veljko i Timok sa 39 i Moravica sa 37 bodova. S obzirom na zaostatak ostalih ekipa, jer petoplasirani Đerdap ima samo 29 bodova, ekipa koja će se plasirati u viši rang takmičenja biće najverovatnije jedna od četiri vodeće na tabeli.\nU derbiju začelja treće futsal lige grupa istok Klub malog fudbala Bor poražen je kao domaćin u 14. kolu od ekipe BSK 3:2. Borani četiri kola pre kraja na poslednjem mestu sa deset bodova, sedam manje od pretposlednje ekipe BSK-a.\nViše iz ove kategorije Udovičić: Priprema se projekat za rekonstrukciju borske streljane »


Ovo je najbolji hotel na svetu\nPrema ocenama turista na sajtu Trip Advisor, najboljim hotelom na svetu proglašen je Viroth u Kambodži. Pogledajte kako izgleda hotel koji je 95 odsto gostiju ocenilo sa "odlično".\nS obzirom na ovu laskavu titulu, smeštaj i nije toliko skup – noćenje košta 89 evra. Ukrašen je prelepim vertikalnim baštama, ima 35 veoma lepo uređenih soba, bazen, spa, teretanu i restoran pored kojeg se nalazi još jedan bazen.\nTitula najboljeg na svetu dodeljena je ovom hotelu pomoću algoritma koji analizira milione ocena i mišljenja koja turisti tokom godine daju na sajtu Trip Advisor. Hotel "Viroth" imao je 910 ocena, od čega je 95 odsto njih "odlično", a nijedna ocena nije ispod proseka.\n"Šik enterijer, limuzima koja nas je vozila na aerodrom. Osoblje je vrlo ljubazno i prijateljski nastrojeno, svi govore engleski. Internet je brži od očekivanog. Smešten u centru grada, 25 minuta od aerodroma. Preporučujem", jedna je od ocena na sajtu.\nDrugi kažu da je "oaza mira i tišine", "da nikada nisu bili u tako čistom hotelu", neki hvale hranu, drugi spa i lokaciju, ali su svi saglasni da je hotel odličan.\nPogledajte neke snimke koji pokazuju kakav je najbolji hotel na svetu spolja i iznutra:\nLifestyle, Hotel, Viroth, Kambodža, Trip Advisor, Najbolji hotel, Bazen, Spa


Rekonstrukcija kragujevačke toplane može da počne\nTanjug 6. septembra 2021. 16:35\nBEOGRAD – Radovi na zameni 50 godina starih kotlova u kragujevačkoj toplani mogu da počnu, nakon što je danas potpisan ugovor sa izvođačem, a kada se završe kvalitet vazduha u Kragujevcu biće značajno bolji, izjavila je danas ministarka zaštite životne sredine Irena Vujović.\n„Ovo su odlične vesti, posebno ako imamo u vidu da je gradska toplana jedan od najvećih zagađivača u Kragujevcu. Cilj je da kompletna toplana pređe na ekološki prihvatljiviji energent, što će u značajnoj meri poboljšati kvalitet vazduha, a samim tim i kvalitet života građana u Kragujevcu. Želim da zahvalim Evropskoj banci za obnovu i razvoj koja je prepoznala problem i što smo zajedno maksimalno ubrzali njegovo rešavanje. Od kad smo u januaru ove godine konstatovali koliki je ovo problem za građane Kragujevca, uspeli smo da u veoma kratkom roku prođemo kroz sve potrebne predradnje i da već sada potpišemo ugovor sa izvođačem – rekla je Vujovićeva.\n„Procene su da će, kada se realizuje ovaj veliki projekat, emisije ugljendioksida u centru grada biti smanjene za 66 odsto, azot oksida za oko 90 odsto, dok će emisija čestica biti eliminisana. Ovakvim kapitalnim projektima, osim što rešavamo decenijske probleme, unapređujemo i stanje životne sredine. Apsolutni prioritet nam je rešavanje problema aerozagađenja i u narednom periodu ćemo na tome raditi još energičnije, za čistiju budućnost narednih generacija“, rekla je ministarka Vujović.


Nova pesma poznatog čačanskog repera (VIDEO) - Ozonpress :: internet portal\nTag: Afer, Pare i ulice, reper\nPopularni čačanski reper Afer objavio je novu pesmu pod nazivom Pare i ulice. U vreme komercijalne muzike Afer je ostao dosledan pravom uličnom repu.\nNovu pesmu prati i spot koji je snimljen u Beogradu krajem avgusta. Spot je snimao Petar Stanković a rezirao reper Andrijano Ajzi, a u njemu se pojavljuju reperi Fox i Sudija, kao i beogradska dizajnerka Nataša Damnjanović.\nTviteraši o Pinku i napadima na novinare\nLord Ajvar 16/09/2017 u 10:52 Odgovorite\nCacanski reper, a sve snimano u Beogradu…\nDzekson Fiver 16/09/2017 u 12:26 Odgovorite\nnije imo dobru lokaciju u cacku moramo sacekati da se cacak izgradi jos malo brate\nBanana drzava 16/09/2017 u 17:56 Odgovorite\nBitno da vi „pravi beogradjani“ poznajete Beograd!\n■ 17/09/2017 u 07:52 Odgovorite\n0 3 2 ritam ne može da stane, ko ne kapira priču neka skoči sa brane..


Upotreba računara u Srbiji\nUpotreba računara u Srbiji – Personal magazin\nU Srbiji više od 2.000.000 ljudi koristi računar svakog dana, a 1.450.000 lica svakodnevno upotrebljava internet. Čak 44,7 odsto lica nikada nije koristilo kompjuter U Srbiji 46, 8 odsto domaćinstava…\nU Srbiji više od 2.000.000 ljudi koristi računar svakog dana, a 1.450.000 lica svakodnevno upotrebljava internet. Čak 44,7 odsto lica nikada nije koristilo kompjuter\nU Srbiji 46, 8 odsto domaćinstava poseduje računar, što čini povećanje od šest odsto u odnosu na 2008. godinu. Zastupljenost računara u domaćinstvima varira u zavisnosti od teritorijalne celine – Beograd 59,8 odsto, AP Vojvodina 46,1 odsto i centralna Srbija 41,3 odsto, rekao je prof. dr Dragan Vukmirović, direktor Republičkog zavoda za statistiku. On je u Privrednoj komori Srbije, tokom prezentacije publikacije “Upotreba informaciono – komunikacionih tehnologija u Srbiji u 2009. godini”, naglasio da zabrinjava informatički jaz kada je u pitanju tip životne sredine selo – grad, jer je stopa rasta četiri puta veća u urbanom nego u ruralnom području.\nZastupljenost računara u urbanom delu Srbije je 56 odsto, a u ruralnom 33,6 odsto. Po njegovim rečima, za 3,3 odsto se povećao broj korisnika računara u odnosu na 2008. godinu, ali, ipak, u Srbiji čak 44,7 odsto lica nikada nije koristilo računar. Na sastanku je rečeno da je porastao broj korisnika mobilnog telefona, kao i upotreba laptop računara u domaćinstvima (oko 10 odsto).\nU Srbiji 36,7 odsto domaćinstava poseduje Internet priključak, što čini povećanje od 3,5 odsto u odnosu na 2008. godinu. Zastupljenost Internet priključaka najveća je u Beogradu 48,6 odsto, u AP Vojvodini 37,9 a u centralnoj Srbiji 30,5 odsto. Prema tipu naselja, procenat domaćinstava koja poseduju Internet priključak je sledeći – urbano 46,9 i ruralno 22,0 odsto. Broj korisnika Interneta povećan je za 2,8 odsto u odnosu na 2008. godinu.\nKako je rečeno na skupu, više od 2.000.000 ljudi u Srbiji koristi računar svakog dana, preko 1.450.000 lica svakodnevno upotrebljava internet, a više od 285.000 stanovnika koristi elektronske servise javne uprave. Preko 264.000 lica je kupovalo ili poručivalo robu/usluge preko Interneta u poslednjih godinu dana, što je u odnosu na 2008. godinu povećanje za 14 000.\nU Srbiji 97,8 odsto preduzeća koristi računar u svom poslovanju, a 94,5 odsto ima Internet priključak, što je za tri odsto više u odnosu na prošlu godinu. Web sajt poseduje 67 odsto preduzeća koja imaju Internet priključak.\nIstraživanje, koje je obavljeno telefonskim putem u periodu od 7. do 15. maja, je harmonizovano sa metodologijom EUROSTAT-a (Kancelarija za statistiku EU).\nUpotreba računara u Srbiji was last modified: September 24th, 2009 by Redakcija\nNove tehnologije u lokalnim administracijama\nElektronski potpis u oktobru\nCyberCat Sep 24, 2009 at 9:49\nBilo bi zanimljivo znati i starosne grupe pomenutih korisnika. S obzirom na to da uglavnom starija populacija živi u selima pa nije ni neobična konstatacija:\n!…naglasio da zabrinjava informatički jaz kada je u pitanju tip životne sredine selo – grad, jer je stopa rasta četiri puta veća u urbanom nego u ruralnom području.”\nRedakcija Sep 24, 2009 at 9:59\nOvde imaš link gde možeš da preuzmeš ceo izveštaj u PDF-u.\nCyberCat Sep 24, 2009 at 10:15\nMiloš Oct 1, 2009 at 16:17\nZadovoljan sam sa podacima. Međutim, postoji li mogućnost da se iskažu podaci o broju firmi koje koriste Agilne metodologije (Ekstremno promiranje,..) u Srbiji. Drugo, koje su karakteristike firmi koje u svom razvoju informacionih sistema koriste Agilne metodologije.\nDa li postoje podaci o komparaciji između Agilnih metodologija i RUP (Rational Unified Process metodologije?


Foto: Vlada Srbije / Slobodan Miljević / Promo\nČetvrta zajednička sednica Vlade Srbije i Vlade Mađarske, koja je održana 9. februara, bila je posvećena razgovorima o započetim projektima, regionalnoj saradnji i unapređenju bilateralnih odnosa, a nakon sednice potpisano je i više sporazuma između dve zemlje. Koliki značaj imaju gradovi evropske prestonice kulture za razvoj regiona i zemalja iz kojih su birani, svedoči i akcenat koji je premijerka Brnabić stavila u obraćanju javnosti.\nPored izgradnje pruge između Mađarske i Srbije, Brnabić je kao prioritet istakla i značaj koji ostvarujemo u kulturnoj razmeni, naročito kroz saradnju evropskih prestonica Novog Sada i Pečuja, a nakon toga pomenula i druge aktivnosti i sporazume koji se tiču oblasti privrede, poljoprivrede i industrije.\nFondacija "Novi Sad 2021" je za ovu godinu planirala još intenzivniju saradnju sa Pečujem, koja se do sada najviše ogledala u mobilnosti i razmeni umetnika, jer je stvaranje prilika za mlade, i profesionalce u kulturnim i kreativnim industrijama, od izuzetnog značaja za strateški razvoj našeg grada i zemlje.\nU periodu od 7. do 17. juna 2018. godine, Novi Sad će u Pečuju predstaviti svoj kulturni i kreativni potencijal, tokom manifestacije Dani Novog Sada u Pečuju, u organizaciji Fondacije ’’Novi Sad 2021’’.


Četvrtak, 26 Studeni 2020 09:28\nPredsjednik Turske Recep Tayyip Erdogan izjavio je u srijedu kako je neprijateljstvo prema islamu i muslimanima postalo politika koju brane i predsjednici nekih europskih država.\n“Muslimani su suočeni s istom kampanjom linča i mržnje koja je u Europi provođena nad Židovima uoči Drugog svjetskog rata”, kazao je on, prenosi Anadolija.\nTurski predsjednik je rekao da se prava i slobode milijuna muslimana u Europi ne mogu prepustiti na volju nesposobnih političara.\n“Na međunarodnim platformama i u okvirima prava i demokracije moramo se boriti protiv kulturnog rasizma, koji je Zapad preplavio poput kuge. Ujedinjenje naših snaga je put za tu borbu, bez ikakve sumnje”, izjavio je Erdogan.\nKazao je kako je pandemija COVID-19 podsjetila da čovječanstvo dijeli istu sudbinu i da se “svi nalazimo na istom brodu, bez obzira na vjeru, jezik ili naciju”.\nIz Predsjedničke palate održao je uvodno izlaganje na početku 36. zasjedanja Stalnog komiteta za ekonomsku i komercijalnu suradnju pri Organizaciji islamske suradnje (COMCEC).\n“Neophodno je da sve raspoložive resurse stavimo na raspolaganje kako bismo ublažili negativne posljedice pandemije COVID-19 na ekonomiju, proizvodnju i kontinuitet potražnje na tržištu”, rekao je Erdogan.\nU obraćanju sudionicima online zasjedanja COMCEC-a kazao je kako je neophodno aktivirati subvencije i olakšice u međunarodnoj trgovini, kako bi se izbjegle pogubne posljedice pandemije u toj oblasti.\nSmatra da će aktualni globalni ekonomski sistem, koji je zasnovan na kamatama, u budućnosti zamijeniti participacija zasnovana na podjeli rizika.\n“Trebamo ubrzati procese za korištenje domaćih valuta u trgovini, kako bismo otklonili pritiske koje posredstvom kursa valuta trpe naše ekonomije i trgovine”, poručio je.\nErdogan je naglasio da su jedinstvo i efikasna suradnja članica COMCEC-a ključ uspjeha na svim poljima, uključujući borbu za palestinsko pitanje.


Priprema IPARD III programa za period 2021-2027. godine uveliko u toku - IPARD fond konsalting agencija\nIPARD fond konsalting agencija > Aktuelno > Priprema IPARD III programa za period 2021-2027. godine uveliko u toku\nIPARD Upravljačko telo radi na pripremi IPARD III programa i prvi nacrti pojedinih poglavlja dostavljeni su već u februaru Evropskoj komisiji (EK). U skladu sa dobijenim smernicama EK, prvi nacrt kompletnog IPARD III programa očekuje se krajem marta ove godine. Podnošenje finalne verzije predviđeno je za septembar, dok se usvajanje IPARD III programa od strane EK očekuje u novembru 2021. godine.\nU saradnji sa SKGO i uz pomoć domaćih eksperata izrađena je „Analiza kapaciteta jedinica lokalne samouprave, izazova i mogućnosti za korišćenje sredstava iz IPARD programa, kao i aktuelnog stanja ruralne infrastrukture” na osnovu čijih rezultata se priprema Mera 6. Rezultati analize pokazali su da je infrastruktura u naseljima u ruralnim područjima u znatno lošijem stanju u odnosu na gradska naselja. Značajni problemi u ruralnim područjima su kvalitet i količina isporučene vode, veliki broj domaćinstava bez priključka na javni kanalizacioni sistem, tretman otpadnih voda, sakupljanje otpada, nerazvijena mreža lokalnih puteva ili neadekvatno održavanje postojećih. Unapređenje ruralne infrastrukture doprineće poboljšanju kvaliteta života i uslova za razvoj poslovanja u ruralnim područjima. Korisnici Mere 6 biće jedinice lokalne samouprave koje će imati mogućnost da ostvare povraćaj od 100% prihvatljivih troškova investicije.\nPored ove mere, potencijalnim IPARD korisnicima na raspolaganju će biti: Mera 1: Investicije u fizičku imovinu poljoprivrednih gazdinstava, Mera 3: Investicije u fizičku imovinu koje se tiču prerade i marketinga poljoprivrednih proizvoda i proizvoda ribarstva, Mera 4: Agroekološko-klimatske mere i mera organske proizvodnje, Mera 5: Sprovođenje lokalnih strategija ruralnog razvoja – LEADER pristup, Mera 7: Diverzifikacija poljoprivrednih gazdinstava i razvoj poslovanja i Mera 9: Tehnička pomoć, kao mera za jačanje kapaciteta i pružanje podrške u sprovođenju IPARD III programa.\nPreuzeto iz publikacije IPARD na dlanu broj 8, januar/februar 2021.\nPrevious PostPočetak izrade Nacrta zakona o izmenama i dopunama Zakona o poljoprivredi i ruralnom razvoju Next PostIzmena Pravilnika za Meru 1


FOTO+VIDEO: AMZ danas dobio integralnu okolinsku dozvolu – Zenicablog\nFOTO+VIDEO: AMZ danas dobio integralnu okolinsku dozvolu\nKompanija ArcelorMittal Zenica je danas dobila integralnu okolinsku dozvolu za sve pogone. Ona je skup naredbi, dokumenata i obaveza koje AMZ treba ispuniti u narednih pet godina u oblasti ekologije i zaštite okoline uključujući višemilionske investicije.\nDozvolu na kojoj se radilo više od dvije godine je direktoru zeničkog AMZ uručila federalna ministrica okoliša Edita Đapo, a ceremoniji su prisustvovali i zvaničnici grupacije ArcelorMittal koje je predvodio g. Lutz Bandusch i drugi uvaženi gosti.\nGeneralni direktor AMZ Biju Nair prije zvaničnog obraćanja medijima federalnu ministricu Editu Đapo je upoznao o investicijama i planovima kompanije za naredni period kako bi poboljšali kvalitet okoliša u Zenici.\n“Imamo planove i za hibridni filter broj dva unutar ove dozvole, a zajedno sa gradom radit ćemo i na poboljšanju drugih okolišnih projekata kao što su otpadne vode i pogoni Energetike. Uzeli smo veliku odgovornost, ovo je teško vrijeme u čeličnoj industriji, ali imali smo odgovornost da ispunimo obaveze. Naše poslovanje je transparentno i ko god želi vidjeti realizaciju naših projekata dobrodošli su u kompaniju”, izjavio je Nair.\n“Investitori trebaju ulagati ne samo u sopstvenu proizvodnju već i u zaštitu okoliša. Ni ja ni naša vlada nećemo pristati na investicije koje štete građanima na bilo koji način. U ovom konkretnmo slučaju mi ne smijemo zbog profita bilo koje kompanije da dopuštamo uništavanje zdravlja djece, penzionera, bolesnika i ostalih građana kancerogenim česticama”, naglasila je federalna ministrica.\nGovoreći na ceremoniji u Zenici, ministrica je tom prilikom izjavila:\n,,Okolinska dozvola za kompaniju ArcelorMittal Zenica sadrži realizirane mjere zaštite okoliša, i ključni element – nove mjere sa dinamikom i rokovima njihove realizacije. Sve je to rađeno sa ciljem da dobijemo što kvalitetniji dokument koji će u narednih 5 godina, od dana uručenja operatoru, na najbolji način i što više smanjiti emisije zagađujućih materija u okoliš i doprinijeti održivom razvoju kako Grada Zenice, Zeničko-dobojskog Kantona, Federacije BiH, Bosne i Hercegovine i šire.”\nDanašnjem događaju su, između ostalih, prisustvovali i kantonalni ministar prostornog uređenje, prometa i komunikacija i zaštite okoliša, Fahrudin Brkić, gradonačelnik Zenice, Fuad Kasumović, kao i Lutz Bandusch, generalni direktor ArcelorMittala – Dugi proizvodi – sektor rebrasti betonski čelik i valjana žica.\nBiju Nair, generalni direktor kompanije ArcelorMittal Zenica je rekao:\n,,Drago nam je što smo dobili ovo zvanično odobrenje za naš operativni status i priznanje za značajne investicione programe koji su u toku. Želim da se zahvalim ministrici za današnje uručenje dozvole. Ogromna i vidljiva poboljšanja u zaštiti životne sredine su već postignuta zahvaljujući projektima koje smo implementirali, a daljnji napredak će se dešavati s nastavkom naših aktivnosti na ovom planu, što podrazumijeva nova, izuzetno velika investiciona ulaganja Kompanije u okolišne projekte.\nPrije našeg dolaska ovdje 2004.godine, decenijama seokolišnim problemima posvećivala vrlo mala ili skoro nikakva pažnja. Kompanija ArcelorMittal Zenica je posvećenapoboljšanju zaštite životne sredine kao što je posvećena iizgradnji dugoročne i održive budućnosti proizvodnju čelikau Zenici i osiguranju radnih mjesta. Današnji događaj je još jedan važan korak u tom pravcu.“\nG-din Nair, je također dodao:\n“Kompanija trenutno surađuje sa lokalnim vlastima na razvoju dugoročnog rješenja za grijanje grada putem nove zajedničke kompanije koja će instalirati moderne gasne kotlove. Trenutni sistem, preko kojeg ArcelorMittal dostavlja gradu toplotnu energiju, je instaliran prije mnogo godina i zbog toga je neefikasan i nepouzdan.\nNadamo se da će sporazum uskoro biti postignut, a rezultat će biti znatno čistiji zrak u Zenici i mnogo pouzdanija dostava toplotne energije,” izjavio je g-din Nair.\nSa proizvodnim aktivnostima u Zenici, u Federaciji, i u Prijedoru, u Republici Srpskoj, ArcelorMittal je vodeći pokretač privrede u regiji. Ove dvije kompanije zajedno zapošljavaju 3,150 ljudi i još 10,000 indirektno, preko više od 600 dobavljača. Od 2004. ArcelorMittal je u Bosnu i Hercegovinu uložio više od 190 miliona Eura od kojih je preko 50 miliona Eura uloženo u projekte za zaštitu okoliša a 3 miliona Eura u projekte razvoja lokalne zajednice.\nPogledajte i poslušajte izjave gradonačelnika Fuada Kasumovića, ministrice Đapo i direktora Naira.\nTagoviarcelorMittal zenica integralna okolinska dozvola


pretnja Архиве - Biznis i Finansije\nHome\tTags\tPosts tagged with "pretnja"\nU kompaniji Fesjbuk najavljuju da će se povući iz EU ako se primeni odluka da podatke evropskih korisnika ne smeju da prosleđuju u SAD. Analitičari tvrde da su ovakve pretnje samo „pucanj iz prazne puške“.\nIrska komisija za zaštitu podataka je prošlog meseca donela odluku prema kojoj Fejsbuk više ne bi smeo da prosleđuje privatne podatke svojih korisnika iz Evropske unije u SAD, već da ih drži na serverima EU. Razlog za takvu odluku je „strah da podatke nadzire američka vlada“.\nS druge strane, u tužbi koju je tim povodom Fejsbuk podneo Visokom sudu u Irskoj, upozorava se da ako zaista dođe do primene te odluke, „posledice za korisnike i brojne kompanije u Evropi mogle bi da budu nesagledive“.\nEvropske firme su od Fejsbuka prihodovale 208 milijardi evra\nKompanija u svojoj tužbi ističe da u slučaju zabrane prenosa podataka nije jasno kako bi u takvim uslovima mogla da nastavi sa pružanjem svojih usluga, poput aktivnosti na društvenim mrežama Fejsbuku i Instagramu u Evropskoj uniji.\nPosledica bi bilo povlačenje te dve popularne društvene mreže sa više od 400 miliona korisnika iz EU.\nKompanija je naglasila u tužbi i kako su, zahvaljujući tim mrežama, evropske firme ostvarile prihode od oko 208 milijardi evra.\nNajava o povlačenju „nije pritisak na regulatore“\nPredstavnici Fejsbuka su u saopštenju za medije naveli da najava o mogućem povlačenju iz EU nije pretnja kojom žele da izvrše pritisak na regulatorna tela da promene svoju odluku.\nAli ističu kako se kompanija za rad svojih servisa oslanja na prenos podataka između Evropske unije i Sjedinjenih Država. Ako nema tog prenosa podataka, neće moći ni da nude svoje usluge korisnicima u Evropskoj uniji.\nPucanj iz „prazne puške“\nU prvim komentarima stručnjaka u Evropi tim povodom, Fejsbukove oštre pretnje o mogućem povlačenju se tumače nešto drugačije. Fejsbuku je važan protok podataka o njegovim korisnicima kako bi mogao bolje da im plasira oglase na kojima, naravno, zarađuje. Kada bi se taj protok podataka ograničio, to bi uticalo na prihode kompanije.\nNa Univerzitetu u Londonu su bili još direktniji. Tamošnji stručnjaci za zaštitu privatnosti podataka smatraju da je Fejsbukov ultimatum samo „prazna pretnja“, te da bi odluka o povlačenju sa jednog tako unosnog tržišta kao što je EU bila toliko apsurdna, da je u nju teško poverovati.


Na rad u Nemačku i preko PKS › Made-in-Germany.rs\nSrpske kompanije koje na nemačka gradilišta šalju više od pet svojih radnika, dokumentaciju za izdavanje nemačkih viza od danas mogu da dostave i Privrednoj komori Srbije (PKS).\nNa osnovu Sporazuma o detašmanu Srbije sa Nemačkom, Privredna komora Srbije je od 11. aprila uvela novu uslugu administriranja dokumentacije za izdavanje viza, namenjenu domaćim privrednicima koji na nemačka gradilišta upućuju više od pet radnika.\nUslove za upućivanje radnika u Nemačku po osnovu detašmana, kao i svu potrebnu dokumentaciju za izdavanje viza SR Nemačke, zainteresovana preduzeća mogu naći i preuzeti sa linka www.pks.rs/detasmani. Radno vreme za prijem dokumentacije u PKS je od 9 do 15 sati svakog radnog dana, a za sve dodatne informacije na raspolaganju je kontakt telefon 011/ 3304 577, i imejl detasmani@pks.rs, navodi se u saopštenju PKS.\nNa osnovu međudržavnog Sporazuma potpisanog 2001. godine između SR Jugoslavije i SR Nemačke o zapošljavanju radnika domaćih preduzeća u SR Nemačkoj putem odobravanja godišnjih kvota zapošljavanja, prema ugovoru o izvođenju radova (detašman), privredni subjekti iz Srbije mogu da zapošljavaju svoje radnike na građevinskim, montažerskim, izolaterskim i sličnim radovima na nemačkim gradilištima.\nNemci traže lekare preko NSZ\nOd MiG na 12/04/2016 / AKTUELNO / 1 Komentar\n11:09 pm on 22 августа, 2018\nPostovani,javljam se u vezi daljih informacija u vezi odlaska u Nemackoj,zavrsio sam srednju ekonomsko-trgovinsku,postoji li ikakva opcija ne mora da bude u struci,vec bilo koji posao..Hvala unapred


Saveti i korisne informacije - Rad u Austriji - Business Guide Austrija - www.advantageaustria.org\nRazmišljanja oko rada u Austriji povezana su sa brojnim drugim pitanjima koja daleko prevazilaze temu posla i obuhvataju područja kao što su stanovanje, zdravlje, socijalna zaštita i drugo. Na sledećim stranicama možete da pronađete korisna uputstva, kontakte i linkove koje će Vam pomoći da pronađete odgovore na ta važna pitanja.\nPraktična uputstva za život i rad u Austriji\nMedicinska zaštita u Austriji je izvanredna. Austrijski zdravstveni sistem spada među najbolje u svetu. Ovde možete videti pregled zdravstvenog osiguranja u Austriji , uključujući obavezno osiguranje, osiguranje članova porodice i usluge u okviru medicinske zaštite u Austriji. Austrijsko socijalno osiguranje daje detaljne informacije o zaštiti zdravlja, staranja i uslugama Zavoda za zdravstveno osiguranje.\nKakvo je stanje na tržištu rada u Austriji i kolike su plate? Koji su najčešći oblici rada, koja prava i obaveze ima zaposleni i šta se podrazumeva pod socijalnim partnerstvom .\nOvde možete da pronađete informacije o tržištu rada , radnom pravu , oblicima zaposlenja , platama ili godišnjem odmoru .\nWeb sajt EURES evropskog portala za mobilnost radne snage obaveštava o konkursima za radna mesta u celoj Evropskoj Uniji. Spisak posrednika poslova i portala sa oglasima za radna mesta u Austriji možete da pronađete na internet sajtu Zavoda za zapošljavanje (AMS) , glavnoj adresi za lica koja traže posao u Austriji (dostupno samo na nemačkom jeziku).\nJezik – Učenje nemačkog\nVišejezički veb-sajt servis sprachportal.integrationsfonds.at nudi mnogobrojne mogućnosti za onlajn učenje ili poboljšanje već stečenog znanja nemačkog jezika. Materijali za učenje i vežbanje su besplatni. Osim toga, na sajtu možete da nađete podatke za kontakt sa svim sertifikovanim institutima za nemački jezik u Austriji i mnogim drugim zemljama širom sveta.\nAustrija ima svetski priznati brazovni sistem , prepoznatljiv po tesnoj saradnji između ekonomije i obrazovanja. Sem ponude klasičnog austrijskog obrazovnog sistema postoji i niz internacionalnih škola koje nude nastavu na drugim jezicima.\nPriznavanje obrazovanja i stručne kvalifikacije\nSlužbeno priznanje stručne kvalifikacije ili obrazovanja stečenog u inostranstvu kao što su školska uverenja ili diplome može poboljšati Vaše poslovne šanse. Na internet sajtu http://www.berufsanerkennung.at/rs/ u samo nekoliko koraka možete da pronađete relevantno kontaktno mesto za nostrifikaciju stručne kvalifikacije / obrazovanja.\nENIC NARIC AUSTRIA službena i glavna adresa za sva pitanja internacionalne nostrifikacije u području visokoškolskog obrazovanja, nadležna za internacionalno priznavanje akademskih obrazovanja i titula.\nFizička lica sa prebivalištem ili boravištem u Austriji sa svim svojim prihodima stečenim u inostranstvu podležu austrijskom porezu na dohodak.\nSavezno ministarstvo finansija daje detaljne informacije o austrijskom poreskom sistemu generalno kao i o oporezivanju radnika. I postojeći sporazumi o izbegavanju dvostrukog oporezivanja mogli bi za Vas da budu važni!\nKoliko se plaća stanovanje u Austriji i kako mogu da pronađem stan? U internacionalnom poređenju Austrija može da se pohvali dobrim odnosom cene i kvaliteta. Ovde ćete da pronađete informacije i linkove u vezi sa fu traženjem stana, najmom, vlasništvom i obavezama prijave .\nUpravna tela u Austriji\noesterreich.gv.at , internet platforma austrijskih upravnih tela, pomoći će Vam u rešavanju Vaših obaveza prema upravnim telima.\nExpat Center pomaže stranim radnicima i članovima njihovih porodica u fazi pripreme i nakon dolaska u Austriju, pre svega davanjem osnovnih informacija, kontakata sa upravnim telima i individualnim savetovanjem o pitanjima života i rada u Austriji. Često organizuje i mogućnost umrežavanja sa internacionalnom zajednicom.\nExpat Center predstavlja prvu adresu na koju mogu da se obrate ključni stručnjaci iz inostranstva kao što su menadžeri, preduzetnici, naučnici i diplomate. Doseljenici i članovi njihovih porodica ovde po principu „One-Stop-Shop" besplatno dobijaju osnovne informacije i individualno savetovanje o svim pitanjima svakodnevnog života. Centar organizuje radionice i razna druga događanja koja olakšavaju prve korake u novom domu. Druga težišna delatnost je umrežavanje sa bečkim stanovništvom i samom zajednicom doseljenika.\nCINT pomaže doseljenicima koji rade u preduzećima - članovima organizacije CINT u Štajerskoj u različitim fazama „dolaska“. Stručnjaci i ključna radna snaga koja je zaposlena u firmama koje su članice organizacije dobijaju od CINT-a usluge u području jezika, stanovanja, zdravlja, obrazovanja, administracije, socijalnog umrežavanja, slobodnog vremena i kulture.\nWelcome2Upper Austria Service Center pomaže internacionalnim stručnjacima i članovima njihovih porodica u Gornjoj Austriji individualnim savetovanjem po pitanjima dozvola za boravak i zapošljavanja, školstva, nastanjivanja (kupovina kuće, bankarski poslovi, poznavanje jezika, itd.). Service Center organizuje radionice, događanja i redovne susrete/druženja doseljenika, a nudi i interkulturalno savetovanje.\nKlub Carinthian International Club pomaže kvalifikovanoj radnoj snazi iz inostranstva zaposlenoj u industriji i obrazovnim institucijama informacijama, servisnim uslugama i aktivnom mrežom po svim pitanjima doseljenja u Korušku. Usluge obuhvataju višejezične informativne materijale, druženja sa mogućnošću ostvarivanja kontakata sa ostalim doseljenicima, aktivnosti u slobodno vreme i tzv. Language Swap, tj. učenje nemačkog jezika u razmeni sa lokalnim stanovništvom.\nPortali za ponudu radnih mesta (na nemačkom)


Pet godina od srebra srpskih dama i svetskog rekorda u Areni | Balkan Handball\nHome / Ženski rukomet / Pet godina od srebra srpskih dama i svetskog rekorda u Areni\nPet godina od srebra srpskih dama i svetskog rekorda u Areni\nNa današnji dan pre tačno pet godina, ženska reprezentacija Srbije ostvarila je najveći uspeh u modernoj istoriji srpskog rukometa, osvajanjem srebrne medalje na Svetskom prvenstvu 2013 održanom na domaćem terenu(Beograd, Novi Sad, Zrenjanin i Niš).\nPobedom u polufinalu nad Poljskom medalja je obezbeđena dva dana ranije, a rukometna bajka u kojoj je cela zemlja živela više od dve nedelje završena je u nedelju 22. decembra finalnim duelom sa Brazilom 20:22.\nUtakmica u beogradskoj Areni ostala je upamćena i kao rekordna po broju gledalaca u istoriji ženskog rukometa. Srpske srebrne dame igrale su pred 19.467 gledalaca, a taj broj ni do danas nije ugrožen.\nUsledili su dani slavlja, a reprezentativke zajedno sa stručnim štabom navijače su pozdravile i sa čuvenog balkona Skupštine Grada Beograda.\n← Prethodni članak Makedonke izborile baraž za SP u Japanu\nNaredni članak → Balkanska sedmorka u izboru za najbolju rukometašicu planete 2018


Na Merkuru ima više aktivnosti nego što smo mislili - National Geographic Srbija\nNa Merkuru ima više aktivnosti nego što smo mislili\nMerkur nije samo beživotni i sprženi komad stene. Zapravo, najmanja planeta našeg Sunčevog sistema koja pokazuje da je iznenađujuće "živahna".\nNaravno, ne u smislu da nešto zapravo živi na njoj, mada naučnici ne isključuju mogućnost da nam nešto što se nalazi u pukotinama i ćoškovima Merkura neće pomoći da razumemo poreklo života na Zemlji - naročito krateri njegovog Severnog pola koji su konstantno u senci i možda predstavljaju sigurnu luku za organski materijal i dom značajnoj količini leda uprkos Merkurovoj blizini Suncu.\nPogledajte i: Dajte imena kraterima na Merkuru\n"Čak je i planeta koja nije u nominalno nastanjivoj zoni naše zvezde svedok dostave sastojaka nastanjivosti iz spoljašnjeg Sunčevog sistema u unutrašnji", rekao je Šon Solomon sa Univerziteta "Kolumbija" na 46. Lunarnoj i planetarnoj naučnoj konferenciji. "Kako bismo razumeli šta dovodi do nastanjivosti, Merkur mora da bude uključen."\nSaznajte i: Nova teorija o nastanku Merkura\nDa razjasnimo, niko ne misli da mikrobi zaista postoje na Merkuru, već naučnici razmišljaju o nedavnim dokazima koji menjaju naš pogled na prvi kamen od Sunca.\nOtkrijte i: Najveće zablude o svemiru\n"Mislim da se mišljenje promenilo, radikalno. Otkrivamo da je Merkur, poput drugih objekata u našem Sunčevom sistemu uključujući i naš Mesec, daleko od mrtvog. Mnogo štošta se dešava tamo, kako interno, tako i eksterno", rekao je Tomas Voters iz Nacionalnog muzeja vazduhoplovstva i svemira "Smitsonijana".\nMerkur Planete Sunčev sistem Geologija\nŠta se nalazi na dnu jedne od najdubljih rupa na svetu?


Nova kazna Evrolige – Zvezda platila preko 150.000 € - Admiral Bet SPORT\nNova kazna Evrolige – Zvezda platila preko 150.000 €\nNemanja Đorđević Posted on 4. decembra 2019. 13:30 4. decembra 2019. 12:47\nCrvena zvezda kažnjena je u sredu od strane disciplinskog sudije Evrolige zbirnom kaznom od 17.500 evra.\nŠampion Srbije kažnjen je zbog propusta u organizaciji utakmice 11.kola Evrolige sa Valensijom zbog zastoja u radu semafora i ubacivanja kovanica i limenki na parket.\n– Zastoj u radu semafora koji je prouzrokovao prekid utakmice u trajanja od 57 minuta tokom prve četvrtine utakmice u iznosu od 15.000 evra.\n– Ubacivanja kovanica na teren i limenke za piće kojom je pogođen jedan od sudija po završetku utakmice, u iznosu od 2.500 evra.\nU obrazloženju kazne navodi se da je Zvezda i u prošlosti kažnjavana zbog propusta slične prirode, ali je olakšavajuća okolnost uzeta u obzir da je klub na utakmici sa Valensijom preduzeo sve mere kako bi se utakmica ipak odigrala u zakazanom terminu.\nKK Crvena zvezda ovom prilikom saopštava da je shodno ugovorima koje je pre početka sezone potpisao sa ‘Štark Arenom’ i SC ‘Tašmajdan’ koji upravlja halom ‘Aleksandar Nikolić’ (za čija korišćenja plaća i naknadu), za funkcionisanje tehničke opreme i obezbeđivanje normalnih uslova tokom jedne Evroligaške utakmice, zadužena ‘Štark Arena’, a u ovom slučaju SC ‘Tašmajdan’ – hala ‘Aleksandar Nikolić’ u kojoj Crvena zvezda nastupa u tom kolu.\nPridržavajući se ugovora, klub će refundirati kaznu od 15.000 eura za neispravnost semafora od SC ‘Tašmajdan’ koji će isti iznos naplatiti od isporučioca semafora, imajući u vidu da klub, a ni SC ‘Tašmajdan’ – hala ‘Aleksandar Nikolić’ ne snose odgovornost za neispravnost u radu semafora koji je u garantnom roku od strane isporučioca.\nS Malog Kalemegdana podsećaju da su od kada se takmiče u Evroligi na ime kazni platili više od 150.000 evra zbog bacanja predmeta na teren, zakrčenih prolaza, i ostalih prekršaja koji podležu sankcijama disciplinskog pravilnika Evrolige i apeluju na navijače da sportski i korektno bodre klub.\nTagovi : crvena zvezda, evroliga, kazna, kk crvena zvezda, KKCZ, košarka\n"Vukovi" zaustavljaju "Čekićare"\nSiniša umalo preuzeo Juventus?\nAktuelno Fudbal Italija Liga šampiona Međunarodni fudbal\nAtalanta ispisala istoriju Lige šampiona\nAuthor Nemanja ĐorđevićPosted on 11. decembra 2019. 23:50 11. decembra 2019. 23:38\nEkipa Atalante ispisala je istoriju Lige šampiona izborivši plasman u osminu finala. Italijanski prestavnik postao je prvi tim u istoriji elitnog takmičenja koji je uspeo da prođe među šesnaest...\nSrbi ispod proseka, Virtus overio prvo mesto\nAuthor Nemanja ĐorđevićPosted on 11. decembra 2019. 23:30 11. decembra 2019. 23:19\nVirtus iz Bolonje potvrdio je prvo mesto u grupi A pobedom nad Promiteasom u devetom kolu Evrokupa – 88:75. Tim Aleksandra Đorđevića će sa prve pozicije u Top 16 fazu,...\nAtletiko "overio" poslednju vizu, Jović bez gola, poraz Žozea u Minhenu\nAuthor Nemanja ĐorđevićPosted on 11. decembra 2019. 23:10 11. decembra 2019. 23:05\nAtletiko Madrid poslednji je učesnik osmine finala Lige šampiona, pošto je u poslednjoj rudni grupne faze savladao Lokomotivu iz Moskve – 2:0 (1:0). "Jorgandžije" su u najboljem mogućem trenutku prekinule...\nAktuelno Crvena zvezda Domaći fudbal Fudbal istaknuto Liga šampiona Međunarodni fudbal\nŽanderova glupost koštala Zvezdu proleća u Evropi!\nAuthor Milovan LonginovPosted on 11. decembra 2019. 22:53\nFudbaleri Crvene zvezde nisu uspeli da se plasiraju u Ligu Evrope, pošto su večeras izgubili od Olimpijakosa rezultatom 1:0 (0:0). Olimpijakos je ovim trijumfom stigao do svog četvrtog boda,...\nĆavijev Al-Sad slavio u produžecima, ko će na Liverpul?\nAuthor Nemanja ĐorđevićPosted on 11. decembra 2019. 22:35 11. decembra 2019. 22:33\nAl-Sad savladao je Hienghene posle produžetaka na otvaranju FIFA Svetskog prvenstva za klubove – 3:1 (1:1;1:0). Ekipa Ćavija Ernandeza vodila je od 26. minutu, kada je precizan bio Alžirac Bagdad...\nAktuelno Evrokup KK Partizan Košarka\nTrinkijeri: Kako da pobedimo sa 21 izgubljenom loptom?\nAuthor Nemanja ĐorđevićPosted on 11. decembra 2019. 22:15 11. decembra 2019. 22:02\nTrener Partizana Andrea Trinkijeri kaže da ne možete da pobedite ukoliko na utakmici izgubite 21 loptu. Crno-beli su poraženi u Moskvi od Lokomotive (83:76) u devetom kolu Evrokupa, pa...\n11. decembra 2019. 10:30\nTiket dana: Kiša golova za kraj grupne faze\nAuthor Marko ĐinđićPosted on 11. decembra 2019. 10:30 11. decembra 2019. 09:36\nIspratićemo grupnu fazu Lige šampiona na najbolji mogući način! Završava se prvi deo najelitnijeg takmičenja, a mi ćemo na današnji tiket staviti četiri para....\n11. decembra 2019. 11:30\nBod zlata vredan – Srbija će igrati kvalifikacije za Olimpijske igre!\n11. decembra 2019. 14:40\nNorveška lako sa Nemačkom, Srbija ostaje na trećem mestu\n11. decembra 2019. 10:05\nNapoli smenio Anćelotija\n11. decembra 2019. 17:14\nJuče razbio Inter, danas postigao dogovor o odlasku!


Grčka dobila novi lanac supermarketa - SPAR otvorio prve objekte - Retail Serbia\nNovoosnovana kompanija Spar Hellas otvorila je prve supermarkete poznatog svetskog maloprodajnog brenda u Grčkoj, ali i najavila velike planove narednih godina. Prvi supermarketi otvoreni su u Atini i Larisi, kao i na ostrvima Kos, Skiatos i Krit. Tokom maja meseca Spar će svoje supermarkete otvoriti i u Glifadi, gradu Heraklion i Svetoj Anargioi. Najveći udeo u novoj kompaniji poseduje Grupa Asteras, dok preostali udeo poseduju investicioni fondovi. U asortimanu Spar-ovih supermarketa u Grčkoj trenutno se nalazi 500 proizvoda robnih brendova Spar-a, dok će taj broj biti povećan do kraja godine na 800, a narednih godina na ukupno 1.400 proizvoda. Džordž Papantoniu, predsednik Spar Hellas je izjavio da je pritisak na malim igračima u maloprodajnom sektoru na veoma konkurentnom tržištu Grčke veoma veliki, kao i da Spar nudi veliko iskustvo, široku paletu robnih brendova, ponude i promocije za potrošače. On je dodao da je zaštita članova, kao i dobro i profitabilno poslovanje njihova prva briga. Otvaranjem većeg broja supermarketa, Spar Hellas planira da pokrene velike kampanje oglašavanjem u štampanim i eletronskim medijima, radio stanicama, kao i na društvenim mrežama.\nSpar Hellas je pozvao sve trgovce na saradnju kroz otvaranje franšiznih prodavnica pod brendom Spara, a budućim partnerima ostavio mogućnost da koriste ime svoje kompanije i Spara na svojim maloprodajnim objektima. Kompanija planira da u naredne četiri godine logo Spar-a bude na 350 maloprodaja i da ostvaruje ukupan godišnji promet od oko 1,2 milijarde evra čime bi postao jedan od tri najveća lanca supermarketa posle Sklavenitisa i Delezovog AB Vassilopoulos-a.\nSpar je u Grčkoj bio prisutan od 1969. godine u saradnji sa kompanijom Veropoulos koja je raskinula sporazum sa Grupom Spar tokom 2015. godine i napustila matično tržište prodajom svojih operacija kompaniji Metro Aebe koja je nedavno otvorila novi hipermarket na 2.000 kvadrata prodajnog prostora. Danas, kompanija Veropoulos posluje sa centralom u Atini VERO S.A. i filijalama u Srbiji i Makedoniji u kojima poseduje Super Vero, Vero i Jumbo maloprodajne objekte. Ipak, Veropoulos nije u potpunosti raskinuo saradnju sa nekadašnjim partnerom i ponovo je ponudio robnu marku Spar na policama svojih marketa. U zemljama regiona pored Grčke, Spar je prisutan u Mađarskoj, Albaniji i Hrvatskoj, a kao sledeće zemlje za ulazak nezvanično se spominju Srbija i Makedonija.\nSpar International poseduje više od 12.000 maloprodajnih objekata u više od 40 zemalja sveta na četiri kontinenta u kojima se svakodnevno uslužuje više od 13 miliona potrošača.\nSupermarketi,\tGrčka,\tSPAR,\nSupermarketi u Grčkoj pred zatvaranjem?


Vodeća izraelska grupa za razvoj tržnih centara, BIG Shopping Centers grupa, pokrenula je svoj energetski sektor. BIG Energia Holdings Kft, ogranak BIG grupe, kupila je deo kompanije iz Rumunije koja poseduje prava za projekat montaže vetroparka u okrugu Braila u Rumuniji. Plan je da projekat obuhvati sedamnaest vetroturbina, svaka bi imala kapacitet od šest megavata, koje će, kako se procenjuje, proizvesti ukupno 102 MW energije.\nBIG Energia Holding kft će izdvojiti sedam miliona evra za deonice i izradu projekta, uključujući i dobijanje potrebnih građevinskih dozvola. Pored toga, procenjuje se da će lansiranje projekta koštati 102 miliona evra.\nKoristeći solarne panele na krovovima svojih tržnih centara u Izraelu, BIG više od deset godina učestvuje u proizvodnji zelene energije u industrijske svrhe. S obzirom na to da je BIG najavio svoje planove za osnivanje značajne investicione grane u energetskom sektoru, formiran je i izvršni odbor. Komitet, kojim predsedava Dani Kaplan, potpredsednik BIG Shopping Centers grupe za energiju, istražuje različite projekte širom sveta.\nCEO kompanije, Hay Galis, istakao je da, za BIG Shopping Centers grupu, proizvodnja zelene energije predstavlja izvor rasta i snagu u diversifikaciji investicija.\nPrema njegovim rečima, grupa će nastaviti da ulaže u globalno preduzeće za obnovljivu energiju, u skladu sa osnovnim vrednostima kompanije.\n“Ovo je prvi i veoma značajan korak ka implementaciji globalne razvojne politike u energetskom sektoru“, rekao je Galis i dodao da se poslovne aktivnosti u Sjedinjenim Američkim Državama odvijaju kako je planirano, a da će preostali kapital biti iskorišćen za proširenje glavnih poduhvata kompanije i osnivanje novih energetskih filijala.\nFoto: BIG Shopping Centers\nGost urednik: Ninko Đurić, Country Manager Balkans, Xiaomi Technology\n10/01/2022 | 11:11\nDa li kratki letovi i jeftine avio karte odlaze u prošlost?


8 trendova obuće za leto 2014. - Detinjarije\nKada su cipele, sandale i baletanke u pitanju za ovo leto u pitanju, pojavilo se nekoliko novih, a i dalje su aktuelni i neki stari tendovi. Predlozi modne industrije kreću se od minimalizma do ekstravagantnosti, tako da svako za sebe može da pronađe odgovarajući model. Pogledajte koji su tredovi aktuelni:…\nSandale sa visokom potpeticom\n“Koliko radiš – toliko ćeš i imati”\nDizajnerka obuće “LiLu”, Danijela Biškup kaže da je veoma važno pratiti trendove, ali ne slepo i da joj u poslu veoma pomažu vrednoća i naučeni princip “koliko radiš, toliko vrediš”.\nDanijela Biškup; Foto: Tanjug\nOna je Tanjugu objasnila da će svaka vrsta posla biti uspešnija ukoliko su ljudi upućeni u modne tokove, koji su sastavni deo njenog posla.\n“Moram da znam šta drugi rade, šta će se prodavati tekuće sezone, mada često ‘pobegnem’ i uradim nešto što nema veze sa trendom”, ističe ona i dodaje da je veoma bitno pratiti trend i u kontekstu tehnologije, a ne samo dizajna.\nBiškup ističe značaj udobnosti komada obuće, zatim oblika i umeća spajanja toga u proizvodnji, specijalno pošto ona radi u malim količinama.\n“Meni nije bilo mnogo teško, ali generalno jeste teško raditi obuću u malim količinama, jer je to tehnički zahtevnije i iziskuje višu cenu”, ocenjuje dizajnerka i ističe da se trudila da cene njene obuće budu pristojne, a u isto vreme da su u unikatnom serijalu.\n“Potičem iz porodice koja se oduvek bavila preduzetništvom i odrasla sam u duhu i sistemu u kojem se razmišlja na način – koliko radiš toliko ćeš i imati”, odaje tajnu svog uspeha ova dizajnerka.\nMeđutim, ona kaže da je jedan od najtežih zadataka njenog posla je pravljenje komada koji će se dopasti drugim ženama, “ali ne u kontekstu podilaženja već u dizajnerskom i modnom umeću”.\nOna mladim dizajnerima savetuje da dobro nauče zanat koji je, po njenim rečima, veoma težak, jer je radila više godina u proizvodnji i ističe da je to način kako se uči šta je moguće realizovati, a šta ne.\nBiškup je rekla i da u njenoj firmi radi oko 15 ljudi i da planira proširenje proizvodnje, ali ne planira da pravi fabriku, već želi tehnički da se unapredi, da reorganizuje svoju radionicu, atelje, majstore koji rade… “To mi je naredni izazov kako bi modeli bili još bolji”, ističe ona.\nPogledajte još i: 5 pari obuće koje svaka mama treba da ima\nTagovi :Danijela Biškup, lakovane sandale, Lilu cipele, Lilu sandale, metalik cipele, moda za mame, platforme, špicaste baletanke, visoke potpetice


Objavljen tender: Zatvorenici u FBiH za nabavku cigareta daju 4,6 miliona KM | Portal 072info\n20/06/2020 20/06/2020 u 7:30\nFederalno ministarstvo pravde raspisalo je aukciju za nabavku cigareta u kantini za potrebe kazneno – popravnih zavoda u Federaciji BiH i to u Zenici, Sarajevu, Tuzli, Mostaru, Bihaću, Orašju i Busavači, izvještava akta.ba.\nProcijenjena vrijednost javne nabavke za 36 mjeseci bez PDV-a iznosi 3.950.000,00 KM bez PDV-a, odnosno 4.621.500,00 sa PDV-om.\nKako se navodi u tenderskoj dokumentaciji, izvor sredstava za nabavke su lična sredstva osuđenih lica na osnovu čega ugovorni organ, u ime osuđenih lica nabavlja robe.\nInače, nabavka za potrebe kazneno-popravnih zavoda realizuje se uz primjenu Zakona o javnim nabavkama. Kriterij za dodjelu pojedinačnog ugovora u okviru okvirnog sporazuma bit će najniža cijena, a izbor najpovoljnijeg ponuđača vršit će se na bazi iskazane najniže cijene.\nPrema informacijama iz tenderske dokumentacije, s više ponuđača treba biti zaključen sporazum o sukcesivnoj nabavci cigareta u kantini za potrebe kazneno-popravnih zavoda.\nBosna i HercegovinaZatvor\nPoslale jaku poruku: Marljive djevojke rade na restauriranju fasade poznatog opatijskog hotela


Kompanija MPC Properties, regionalni lider u izgradnji i upravljanju nekretninama, za manje od dve godine sagradila je nekoliko impozantnih objekata u prestonici Srbije i u isto vreme akvizirala više objekata.\nKupovina Delta City šoping centra dodatno je osnažila retail portfolio te kompanije u kome su pored UŠĆE Shopping Centra i BEO Shopping Center, nova šoping destinacija koja je otvorena u junu prošle godine, Mercator centar Beograd, prvi moderni šoping centar u Beogradu i Immo Outlet centar.\nBEO Shopping Center uspeo je i da osvoji i dve prestižne internacionalne nagrade renomirane organizacije „International Property Awards“ i to u kategorijama “Best Retail Architecture” i “Best Retail Interior”, što spada u red najznačajnijih globalnih priznanja u oblasti upravljanja nekretninama i uopšte real estate industrije.\nPored retail-a, u portfoliju i poslovni objekti\nPored retail objekata, kompanija poseduje i ekluzivan portfolio poslovnih zgrada, među kojima su Ušće Tower One i Ušće Tower Two poslovni centri, Navigator Business Complex, TLD Belgrade i Plaza Prima.\nIpak, predstavnici te kompanije ranije su najavili da za njih ne postoje granice, odnosno da se tu neće zaustaviti, već da će raditi na novim projektima.\nNovi poslovni kompleks TLD Belgrade gotov početkom 2022.\nPrema planu, projekat će biti završen početkom 2022.godine.\nCEO kompanije MPC Properties Maxence Liagre, inače vodeći svetski stručnjak za nekretnine sa više od 20 godina iskustva u upravljanju i rukovođenju šoping centrima širom sveta rekao je u intervjuu za BIZLife početkom godine da će se fokusirati na otvaranje novog prestižnog poslovnog projekta poznatijeg kao “Tri Lista Duvana“.\nBiće to jedinstven objekat u samom centru grada, rekao je tada.\n“Predvideli smo jednostavniji pristup automobilima i javnom prevozu, te smo za sve one koji upravo prevozom dolaze na posao u okviru ove zgrade omogućili više od 45 parking mesta. Imaćemo kafeteriju u zgradi, lep restoran, zastakljen prostor sa panoramskim pogledom“, rekao je Liagre.\nIdeja je, kako je rekao, da korisnicima ponude i uslugu opremanja enterijera i na taj način im omoguće da imaju jedinstvene personalizovane kancelarijske prostore.\nSrpsko tržište malo, ali sa jakom dinamikom rasta i velikim brojem igrača\nLiagre ističe da srpsko tržište ima velikog potencijala za dalji razvoj, kao i da Beograd sada spada u red najboljih mesta u centralnoj i istočnoj Evropi za posao, inovacije i primenu novih standarda.\n„Očekujem da će tržište nastaviti da raste i da će biti veoma atraktivno gledajući broj igrača na njemu“, smatra Liagre.\nZa posetiooce i kupce aplikacija lojalnosti Tvoj Centar\nU cilju postizanja jedinstvenog šoping iskustva posetilaca, kompanija MPC Properties je nedavno pokrenula i mobilnu aplikaciju lojalnosti Tvoj Centar, koja spaja tri tržna centra UŠĆE, BEO i Mercator, a koja omogućava nagrađivanje poenima posete bilo kojem od navedenih tržnih centra. Prikupljeni poeni kroz aplikaciju se zatim mogu zameniti za ekskluzivne poklone i popuste.\nU aplikaciju će uskoro biti dodat i Delta City šoping centar, što će povećati atraktivnost centra, ali i kvalitet i obim same komunikacione platforme Tvoj Centar.\nmpc properties/nekretnine/poslovni prostor/projekti\nBMW Biznis liga – Ivana Radulović: “I dobar vozač i dobar menadžer tačno znaju g...


Društvo Archives - Page 338 of 461 - Studio B\nTelekomunikacioni sistem Srbije od Horgoša do Šar planine\n2016/11/19 1 year, 8 months ago Detaljno...\nDogovorom u Briselu povećan je broj građana južno od Ibra koji mogu da pristupe Telekomovom signalu novim rasporedom baznih stanica i prvi put posle mnogo godina telekomunikacioni sistem Srbije zastupljen je od Horgoša do Šar planine, izjavio je danas direktor Kancelarije za KiM Marko Đurić.\n2016/11/18 1 year, 8 months ago Detaljno...\nMutavdžija iz sela Koprivnica kraj Niša Tadija Djordjević (80) nedavno je isporučio manastiru Hilandar poslednje proizvode iz svoje mutavdžijske radnje 80 torbica istkanih od kozjih dlaka\nHIV je sve više opšte društveni problem koji, bez zajedničkog angažovanja državnih institucija i organizacija civilnog društva, preti da postane veći jer se broj inficiranih iz godine u godinu uveća, istaknuto je na skupu "Budućnost Srbije u borbi protiv AIDS-a" održanom u Skupštini Srbije\nSvečanost povodom 175 godina SANU\nSrpska akademija nauka i umetnosti obeležila je danas 175 godina od svog osnivanja, a predsednik Akademije Vladimir Kostić istakao je da slave 175 godina kontinuiteta jedne ideje, kontinuiteta koji baštini SANU. Predsednik Srbije odlikovao SANU najvišim odlikovanjem Srbije.\nPočeo sa radom Nacionalni kol centar Ministarstva zdravlja\nU okviru implementacije Integrisanog Zdravstvenog Informacionog sistema počeo je da radi Nacionalni kol centar Ministarstva zdravlja putem koga građani mogu da zakažu pregled kod svog izabranog lekara, pedijatra, stomatologa ili ginekologa.\nOtvorena „Francuska nedelja“ u Beogradu\n2016/11/17 1 year, 9 months ago Detaljno...\nU Beogradu je večeras otvorena Francuska nedelja, čiji je cilj promocija istorijskih, kulturnih i poslovnih veza između Francuske i Srbije.\nSANU sutra obeležava 175 godina postojanja\nSrpska akademija nauka i umetnosti sutra će obeležiti 175 godina postojanja, a svečanoj akademiji će prisustvovati i predsednik Srbije Tomislav Nikolić, saopštila je pres služba predsednika.\nU ovoj godini upućeno je 409 pritužbi u oblasti prava deteta od kojih se čak trećina odnosi na nasilje nad decom, upozorio je danas Zaštitnik građana povodom Evropskog dana zaštite dece od seksualnog iskorišćavanja i seksualnog zlostavljanja i Međunarodnog dan prevencije zlostavljanja i zanemarivanja dece.\nČlanica Saveta za borbu protiv korupcije Miroslava Milenović podnela je ostavku na tu funkciju.